سيمپۆزیۆمى نیودەوڵەتى : ڕۆژهەڵاتى ناوەڕاست دواى داعش\n2017-04-29 (شەممە) [ کۆلێجی یاسا و رامیاری ]\nئەمڕۆ شەممە کاتژمێر 3.30 پ .ن بەروارى 29-4-2017 کۆلیجى یاساو ڕامیارى زانکۆى گەشەپێدانى مرۆیى بە ئامادەبوونى میوانانى بەرێزومامۆستایان وخوێندکارانى کۆلیج لە هۆڵى هونەر سورچى \_ کەمپى بنارى کۆیژە سیمپۆزیۆمیکى نیودەوڵەتى بە ناونیشانى ڕۆژهەڵاتى ناوەڕاست دواى داعش پێشکەشکرا بە بەشدارى هەریەک لە:\nد. مارى كلاوسن:( State-building in conflict areas: comparing the cases of Yemen and Iraq) توێژەرى دانیمارکى لە سەنتەرى دانیمارک بو توێژینەوەى نێودەوڵەتى لە کۆبنهاگن، لەم سامپیوزێومەى ئەمرودا تیشکى خستە سەر ئەو ناوچانەى کە کێشەیان تێداییە وە چۆن پروسەى دەوڵەت دروستکردن تییاندا ئەنجام ئەدریت.\nووڵاتانى یەمەن و عێراق وەک دوو نموونە وەگیرا کە جۆرێک لە لێکچوون لەنیوانیاندا هەیە لە گوشە نیگاى تێهەڵکیشکردنەوەى هێزە چەکدارە نارەسمیەکان وەک حوسییەکان لە یەمەن و هێزە چەکدارە عیراقییە شیعە مەزهەبەکانیش لە عیراق.\nکاردو کریم رشید: (The rise of Shia armed groups in the Middle East)تیشکى خستە سەر مێژووى هێزى چەکدارى لە روژهەڵاتى ناوەراست بەتایبەتى لە دواى تەواوبوونى جەنگى جیهانى دووەم وە بەشى زورى ئەو هیزە چەکدارانەى کە دروست بوون لە روژهەڵاتى ناوەراست زۆربەیان فەلەستینى و هەڵگرى ئایدۆلۆژیاى چەپ بوون.\nبەڵام هیزە چەکدارە شیعەکان زیاتر سەرەتاى دروست بوونیان دەگەرێتەوە بو سەرەتاى هەشتاکان و تەوژمى ناردنەدەرەوەى شورشى ئیرانى. کە لەهەمان کاتدا هێزى چکدارى وەک بەدرى شیعە عیراقى لە ئێران دروست بوو، وە حزبالله لە لبنان دروستکرا.\nسەلام عبدالقادر:( The feasibility of Kurdish independence before or after ISIS) تیشکى خستە سەر فرسەتەکانى بەردەم ریفراندۆم و سەربەخۆى کوردستان.\nگرنگى ووڵاتانى دراوسێى هەریم لەحاڵەتى راگەیاندنى سەربەخۆى و وە هەروەها ئەو کێشە ناوخوییانەى کە توشى هەرێم ئەبنەوە.\nنموونەش بۆ ئەم بابەتە قوبرس توركييە کە لە ئاستى نێودەوڵەتییدا تەنها تورکیا دانى پێداناوە وە ئەو ووڵاتە تووشى وةولانانى نێودەوڵەتى بووە.


11:19 - 18/05/2022\nمسته‌فا كازمی سه‌رۆك وه‌زیران ئه‌مڕۆ چوارشه‌ممه رایگه‌یاند، ئه‌و قه‌ره‌باڵغیه‌ی له‌به‌غدا هه‌یه قبوڵ ناكرێت و پێویسته به‌زوترینكات ده‌ست به پرۆژه‌ی هێڵی میترۆی به‌غدا و پرۆژه‌ی گواستنه‌وه‌ی ئاوی بكرێت.\nله میانی سه‌ردانه‌كه‌ی ئه‌مڕۆدا بۆ باڵه‌خانه‌ی ئه‌مینداریه‌تی گشتی به‌غدا، مسته‌فا كازمی رایگه‌یاند، "به‌غدا پایته‌ختی ئاشتییه، یه‌كه‌م زانكۆش له به‌غدا بوه له كه‌ناری روباری دیجله كه زانكۆی موسته‌نسڕیه بو، به‌ڵام به‌غدا ئه‌مڕۆ توشی ئازارێكی گه‌وره و پشتگوێخستنێكی رون بوه، سه‌ره‌ڕای پشتیوانییه‌كانی حكومه‌ت بۆ پێشخستنی دۆخی پایته‌خت".\nئێمه دڵته‌نگ و به‌ئازار ده‌بین كاتێك دۆخی پایته‌خته‌كه‌مان به‌مشێوه‌یه ده‌بینین\nئاماژه‌ی به‌وه‌شكرد، "ئێمه دڵته‌نگ و به‌ئازار ده‌بین كاتێك دۆخی پایته‌خته‌كه‌مان به‌مشێوه‌یه ده‌بینین، ئه‌م شكسته‌ش ساڵانێكه درێژ بوه‌ته‌وه و به‌رپرسیارێتیه‌كه‌ی له‌ئه‌ستۆی هه‌مومان نیه، بۆیه ده‌بێت هه‌وڵێكی ناوازه له به‌غدا هه‌بێت بۆ دروستكردنی ژینگه‌یه‌كی كۆمه‌ڵایه‌تی و خزمه‌تگوزارییه‌كانی شاره‌وانی جێگیر، كه كاریگه‌ری ئه‌رێنی له‌سه‌ر هه‌مو لایه‌نه‌كانی ژیان هه‌بێت".\nده‌بێت كار بكه‌ین بۆ لابردنی ئه‌و زیاده‌ڕۆییانه‌ی كه شایسته‌ی پایته‌ختێكی دێرینی وه‌ك به‌غدا نین\nسه‌رۆك وه‌زیرانی عێراق داوای به‌گه‌ڕخستنه‌وه‌ی سه‌رجه‌م پرۆژه‌كانی به‌غدای كرد و وتی، "ده‌بێت كار بكه‌ین بۆ لابردنی ئه‌و زیاده‌ڕۆییانه‌ی كه شایسته‌ی پایته‌ختێكی دێرینی وه‌ك به‌غدا نین، دیارده‌ی قه‌ره‌باڵغی هاتوچۆش له به‌غدا قبوڵ ناكرێت، هه‌ندێك بازگه‌ی ئه‌منیش بونه‌ته هۆكارێكی دیكه بۆ زیاتربونی قه‌ره‌باڵغیه‌كان".\nه‌رمانمان كردوه بۆ پاراستنی ئه‌و شوێنه سه‌وزانه‌ی له به‌غدا ماون\nمسته‌فا كازمی باسی له‌وه‌شكرد، "فه‌رمانمان كردوه بۆ پاراستنی ئه‌و شوێنه سه‌وزانه‌ی له به‌غدا ماون، جگه له‌وانه‌ش پرۆژه‌ی میترۆی به‌غدا یه‌كێكه له پڕۆژه گرنگه‌كان كه پایته‌خت پێویستی پێیه‌تی و ده‌بێت به زوترینكات ده‌ستیپێبكرێت، هه‌روه‌ها پێویسته ده‌ست به‌كاركردن بكرێت له‌سه‌ر پڕۆژه‌ی گواستنه‌وه‌ی ئاوی به شێوه‌یه‌ك كه شایسته‌ی هاوڵاتیان بێت و وێستگه‌ی تایبه‌تی ئاویش دروستبكرێت".


seminar-642019 - College of Commerce | University of Sulaimani\nڕێکەوتی ٠٦-٠٤-٢٠١٩ سێ سیمینار لە لایەن بەڕێزان مامۆستا جزا محمود زانکۆی سلێمانی / کۆلێجی بازرگانی/ بەشی تەکنەلۆجیایی زانیاری و مامۆستا هەردی محمود زانکۆی چەرمۆ پێشکەشکران، سیمینارەکان دەربارەی زیرەکی دەستکرد بوو لە زانستی کۆمپیوتەردا.\nلە سیمیناری یەکەم و دووەمدا، ئەلگۆریسمێکی نوێ لەلایەن مامۆستا جزا ڕوونکرایەوە بۆ ئامادەبوانی سیمینارەکە بە ناونیشانی (Fitness Dependent Optimizer FDO)، شایەنی باسە ئەم ئەلگۆریسمە نوێیە کە لەسەر زیەرەکی پورەی هەنگەوە درووستکراوە لە لایەن پێشکەشکاری سیمنارکە، وەک بەشێک لە توێژینەوەی پێشکەشکار کە ئەنجامی داوە وەک خوێنکاری دکتۆرا، شایەنی باسە ئەم توێژنەوەی بڵاو کراوەتە لە گۆڤاری زانستی نێودەوڵەتی IEEE Access بەسەرپەرشتی بەرێز پڕۆفیسۆر دکتۆر تاریق احمد رشید - زانکۆی کوردستان- هەولێر.\nسیمیناری سێیەم دەرابارەی توێژینەوەیەک بوو لە سەر ئەلگۆریسمی (Whale Optimization Algorithm) ، کە ئەلگۆریسمێکە لە بواری زیرەکی دەسکرد دوورستکراوە لەسەر بنچینەی زیرەکی نەهەنگی پەپکین، شایەنی باسە ئەم ئەلگۆریسەم چاکسازی تێدا ئەنجام دراوە لەلایەن بەرێز مامۆستا هەردی محمود لە زانکۆی چەرمۆ، کە بەشێک بووە لە توێژینەوەی پێشکەشکار کە ئەنجامیداوە وەک خوێنکاری دکتۆرا.


کەژاڵ ئیبراھیم خدر نامەیەک بۆ نیشتمان دەنووسێ.\nدکتۆرە سەلمە رەفعەت\nو: بەندی عەلی\nلە نێوان دراما و شێوازی تێڕوانیندا، شیعرە کانی ئە م شاعیرە وەکو گوڵێکی گەش دەردەکەون "دەیان دەنگی مێینەمان ھەیە کەدەنوسن" بوون بەچەند دەنگێکی جوانی باخچە قەشەنگ و رازاوەکەی شیعر و، ڕێژەیەک لەچڕییان بەدەست ھێناوە بێ ئەوەی لەشێوازی دەربڕینی سەرەکی دەربچن، بۆیە ئە و دەقانەی کە دەیان بینین و دەیان خوێنینەوە بەرەو پێش چوونێکی گەورەی بەرەو پەلھاویشتن و سمبولیزمی.. لەچەند ھەڵکشانێکی بەرزدا دەبینێتەوە".\n(پۆل کیلی) دەڵێ: ئەمڕۆ ڕاستیەکی شاراوە ئاشکرادەکەین لەپشت شتە بینراوەکاندا و دەیسەلمێنین کەئەوەی دەبینرێت حاڵەتێکە جودایە لەپەیوەندیداریەوە بەگەردوون ..وەلێرەدا چەند ڕاستیەکی ون ھەن لەخودی ئەم ژنە شاعیرەدا کەپەڕەکانی تێکەڵ بەیەک کردووە لەنێوان ئەوەی خودییەو ئەوەی لەدەوروبەردایە کەلێوان لێوە لەدژە بەیەکەکان، ئەوانەی لەنێوانیاندا پەیوەستێک ھەیە وەھا ئاسان ناکرێتەوە جەختیکردنە و لە خەمێکی سەخت، وەک ئەوەی ئەم ملوانەکە شیعرانە وێنەیەکی کێشابێ کەلەچاو دەتکێ و لەدڵ دەڕژێ".\nدەقەکە ڕەنگە نامەیەک بێ بۆ کەسێکی دیاریکراو، لەڕیگەی ئەو ھەڵچوونانەی خوی دەیدرکێنێ، دەکرێ نامەیەک بێ بۆ نیشتمان وەلێ بە زمانێکی ڕوون ئاماژەی پێداوە:\nلەنێو زامەکانی رۆحماندا\nدەیان برینی دوێنێ ھەیە\nنازانم چی بنوسم\nنمەی باران و دڵۆپە فرمێسکەکانی ئێوە\nیاخوود گەڵای وەریووی\nناڵەی پڕ لە ئازاری نیشتمان\nنازانم چۆنتان بخوێنمەوە\nرابردوی پڕ لەتریفەو\nتیشکی زێڕینی ھەتاوی جوانیتان\nیان شمشاڵی پڕ لە گەرووی خنکاو و\nمەرگەساتی دایکی شەھیدانمان..\nژنە شاعیر لێرەدا پەنای بردۆتە بەر ئەو ھیما دەروونیانەی کە خاوەنێتی، شاعیر خۆی وەبەری دەھێنێ لەتوانا تەقیوە جوانەکانی و دەیکاتە دەقێکی کەڵەگەتی وەھا، کەوەرگر دەوروژێنێ و زۆرێک لەھزریدا جێدەھێڵێ. ئەوەتا لەم کۆپلە ناسکەدا پێمان دەڵێ:\nلە بێدەنگیدا بۆت گەڕام\nلە نێو ژیێ کە مانێکدا دۆزیمەوە\nتاکوو ملوانکەیخۆشەویستی ببەخشمەوە\nتاکوو گوڵە پەمەیەکانی پایز\nلەنێو رۆحی پڕ لە تریفەی مانگە شەوی تۆدا بنوسمەوە..\nژنە شاعیرەکان ھەریەکەیان ھەناسەیەکی غەمگین لە رۆحیاندا ھەیە لەدڵیاندا دەیان خۆشەویستی خۆی مەڵاس داوە ھەندێکیان جورئەتی ئەوەیان ھەیە وەک تابلۆیەک بینەخشێنن و شەرم نەکەن و راشکاوانە دڵ و دەرونیان ئاوەڵا بکەن بۆیە ئەو کاتانەی کە گوڵە ھەناری ئەم شیعرانە دەخوێنمەوە و منیش دەڵێم": ئەی تیشکی رۆژ تۆم بینی، کاتێک باران تەڕی دەکردی، کاتێ ئاسمان رەنگی پەلکەزێڕینەی گرتووە، بۆئەوەی ئاو تێنویەتی دڵی ئێمە بشکێنێ ،لەنێو باخچەکانی ئازاردا ،بینیمان کە شەو چەند جوان دەدرەوشێتەوە.\nئەم شاعیرە غەمگینە بە ھیواوە دەڕوانێت لە دڵی پڕەوە بۆ مرۆڤایەتی و مەزنی کۆمەڵگا ئەو ژیانی خۆش دەوێت و حەزدەکات ھەمووان یەکسان بژین بۆیە بیرکردنەوەو ھزری ئەو ھەموو شتێک دەبینێ و ئازار دەچێژێ ، بەھەستێکی قوڵ لە ناخە وە پەرشی دەکاتەوە لەجوانترین شێوەی شیعردا دەیخاتەڕوو:\nبەڵام ھەناسەی تێکەڵاوی ئێمە\nپڕە لە شەوی تاریک و\nجیھانێکی پڕ لە نائومێدی\nپڕە لە ھەڵوەرینی گوڵ و\nباخچەی شێواوێکی ئەبەدی..\nئەوەی سەرنج لە گوڵە ھەناری ئەم کۆپلە جوانانە بداتەوە چەند نەوایەک لەویژدانێکی زیندوودەبینێ، ئێمە پێویستیمان بە روحێکی بەرزی ئافراندەرھە یە .. چەند پێویستمان بەو روحە مەزنەو سروشتە پڕ مرۆڤایەتیەیە بەڕاستی..\nکەژاڵ.. کە بە پوختە و قەشەنگی و جوانی خۆی ، تۆزی سەر پێستی بێ ئومێدی دەتەکێنێت و، بەرەو دەقێکی ئەفسونیی ڕەنگی دەکات، بەتێڕوانێکی قوڵ و فەلسەفەیەکی ھیما بەرز، ئەو ژیان دەنەخشێنێت کە پڕ لە دیمەنی پێکەنین و ھاوار خەم ئازار خیانەت رۆیشتن و ماڵئاوایی و کوشتنی عاشقەکان لە خۆشەویستەکەیەوە کە خەنجەرو شمشێرێکی ھەڵگرتووە تاکوو دڵی عاشقەکەی لەت و پەت بکات چەنکە بوغزو کینە لەنێو دڵیدا خۆی حەشارداوەو حەزناکات لە نزیک کاتدا ھاوسۆزی و چنینەوەی گوڵی خۆشەویستی ببینێت نەک ھەر ئەوە بەڵکوو رۆژی لەدایک بوونیشی ئای چەند جوانم بینی. ;کە لە بیرەوەری و یادگاریەکانمدا وەک سرودو بانگەوازێک ھەناری شیعرەکانی ئەوەندە جوانن حەزدەکەی ھەمیشە بیخوێنیتەوەولێی تێر نابیت" چونکە خۆشەویستی پڕە لە پاکیزەیی ئەگەر بەجوانی ملوانکەکانی بیکەینە ملمان و تریفەی مانگەشەوی پێ گەشتر دەکەین بۆیە من وای دەبینم کە عشق جیھانێکی بێوێنەیە کە ئێستا و داھاتوو رۆحی مەعشوقەکان نزیکتر دەکاتەوە.\nچ کارەساتێکە، ئەم غوربەتی ژیانە\nچ کارەساتێکە ئەم بێدەنگی و گەڕانی ژیانە\nمانگ رووی گەشت دەرخە\nئەستێرە سەرت ھەڵبڕە\nتیشکێکی تر دەگاتە رووت\nباخچە باوەشت بکەرەوە..\nشاعیرە ھەست ناسکەکەم، لێرەدا ئەلفو بێی ئازارێ دەبینم کە کۆتایی نایەت، نھێنی بارینی گەڵا کەوتووەکان ھەیە بەرەو ئەشکەنجە.. لێرەدا کوشتنی عیشق بەرجەستەیە تا دەبێتە گۆڕی ئومێدەکانی عاشقان.. کەڤاڵێکی قوڵی ھەستەکان کەشاعیرێک وێنای کردووە لەدەورەبەرەکەی خۆی ، بەجۆرێ کەلە کەشتیەکدا دەمانباتە نێو شەپۆل شەپۆلی ئازارەکانەوە.. تۆ داستانێک دەنووسیت لەسەردەمێکدا داھێنەرە ڕاستەقینەکانی کەم بۆتەوە.. ئێوە ئازارە قوڵەکانتان لەدەقێکدا چرکردۆتەوە کە مەزنیی بیرەوەریی و دەوڵەمە ندی ھزری و ھۆشیاری ڕوداوی تێدا بەرجەستە و.. ھەمیشە قەشەنگە.\nخۆزگەکان سەمفۆنیای پێکەنین لێ دەدەن\nچاوەکان عاشقتر سەما دەکەن\nلەئاھەنگی ئەم شەوی پڕ لەعشقەدا\nمن تەمەنی خۆمت پێشکەش دەکەمء\nتۆش تەمەنی خۆت..\nژنە شاعیری ئەدەبیی باڵا، کەژاڵ ابراھیم خدر.. ئەڵا لە نمەبارانی وشەکانت، لەشۆخی پیت و شنەباکان.. ھەمووی داھێنانە، بەگوزەری پێنووسە لێھاتووەکەت بەڕژاندنی پیتەکانی، کەپڕە لەجوانی، کەجوانترین ماناکانی ئەڤینت لە و دێڕانەدا دانا بەپیتە قەشەنگەکانت.. پڕبەدڵ ھیوای داھێنانێکت بۆ دەخوازم کەبتگەیەنێتە ئەستێرەکان.. تائێستاش پیتە پرشنگدارەکانت ململانێ دەکەن لەگەڵ خۆردا لەدرەوشاندنەوەداو لەتاڵە سپییەکانیشی ڕووناکییەکی سپی دەچنێ.. ھەندێ ھێما کەبانگی مانا قوڵەکان دەکەن، پیتە ناسکەکانت دەگرنە باوەش و دەست لەملی وشەکان دەکەن.. چەندین نەغمەی جۆراوجۆر دەچڕن کە پڕن لە مەقامەکانی وەفاداری و چرپەکانی ڕاستگۆیی ئەڤینەکەی.. چەند جوانە چنینی ئاخافتنەکانت، چەند پایەبەرزن پیتەکانت، لەگەڵ شنە بۆندارەکاندا کەھەڵگری جوانی و پایەبەرزیی ئامادەیی تۆو داھێنانەکانتە.. پیتێک پێشکەشی تۆ دەکەم کەھەموو چرپەکان تێیدا یەکتر گیردەبن وەک چنینێکی قەشەنگ.. بەردەوام بێ ترپەی پێنووسەکەت.. کەجوانترین داھێنان دەکات لە نووسینە قەشەنگ و پیتە پایە بەرزەکان و ھاوئاھەنگی لە وشەکان و مانادا دەخوڵقێنێ".


میلیشاكان لە ئێرانەوە مادەی هۆشبەر دێنن بۆ خورماتوو\nشارۆكەی خورماتوو، كە یەكێكە لە ناوچە كێشەلەسەرەكان و تێكەڵێكی كورد و عەرەب و توركمانی شیعە پێك هاتووە، لە دوای 16ی ئۆكتۆبەردا دۆخەكەی بەیەكجاری روو لە ئاڵۆزییە و میلیشیا شیعەكان چەندان كاری ناوێزە ئەنجام دەدەن، ئەمڕۆیش لەو شارۆكەیە دەست بەسەر پێنح تۆن مادەی هۆشبەردا گیراوە.\nسەرچاوەیەكی پۆلیسی شارۆكەی خورماتوو تایبەت بە"وشە" رای گەیاند، ئێوارەی ئەمڕۆ شەموو 13ی كانوونی دووەم لە دووكانی توركمانێكی شیعەی خەڵكی شارۆكەی خورماتوودا، دەست بەسەر بڕی پێنج تۆن مادەی هۆشبەردا گیرا.\nزیاتر گوتی، لە كاتێكدا هێزێكی تەناهی ماڵ و دووكانەكان گەڕاون بەدوای چەك، ئەو بڕە زۆرەی مادەی هۆشبەریان دۆزیوەتەوە، كە پێكهاتووە لە مادەكانی تریمادۆل و كریستاڵ لەناو كارتۆندا شاردرابووەوە.\nلای خۆیەوە عەلی هاشم، گوتەبێژی هێزەكانی حەشدی شەعبی ئەو هەواڵەی پشت راست كردوە و بۆ "وشە" ئاشكرای كرد، خاوەنی دووكانەكە لە كاتی پشكنینی دووكانەكەیدا هەڵاتووە.\nهەر لەو بارەوە عەقید كاوە مەلا پەروێز، بەڕێوەبەری ئاسایشی شارۆكەی خورماتوو بۆ "وشە" ئاشكرای كرد، پێش رووداوەكانی 16ی ئۆكتۆبەر و دوایشی، میلیشاكانی حەشدی شەعبی لە ئێرانەوە بە لێشاو مادە هۆشبەرەكان دێنن بۆ شارۆكەی خورماتوو.\nگزیاتر گوتی، باشترین بەڵگەیش ئەو مادە هۆشبەرانە دەدەن بە چەكدارەكانیان بۆ سووتاندنی ماڵ و دووكانی هاووڵاتییانی كورد بۆ ئەوەی بێئاگا بن لە ئەنجامدانی تاوانەكانیان.\nپێشتر "وشە"،پێش رووداوەكانی 16ی ئۆكتۆبەر لە زاری بەرپرسانی شارۆكەی خورماتووەوە ئاشكرای كرد، میلشیاكانی شیعە بە لێشاو لە ئێرانەوە مادە هۆشبەرەكان هاوردەی خورماتوو دەكەن، بەجۆرێك لە ناوەندی قوتابخانەكانیشدا قوتابیان بەكاریان دەهێنا.


بهترین عناوین کوردی | فول آلبوم سید محمد صفایی - 13 پوشه\nفول آلبوم سید محمد صفایی – ۱۳ پوشه :\nزندگی نامه هنرمند سید محمد صفایی ، هونەرمەند محەمەد ئەحمەدی ناسراو بە “سەیدمحەمەدسەفایی “ساڵی ۱۳۱۱ هەتاوی لە گوندی “بلووز″ی سەفاخانەی ناوچەی هەوشار لە دایک بوە نەخوێندەوار بوەو لە ژیانی دا سێ ژنی هێناوە ماوەی چوار ساڵ لە کوردستانی عێراق ژیاوە کە لە گەڵ هونەرمەند حەسەن زیرەک پێکەوە لە خانوویەکدا کرێنشین بون لە شاری تیکاب و لە شاری سایین قەڵاو بۆکان و لە شاری سەقز ژیاوە کە ئیستەیش بنەماڵەکەی لە شاری سەقز نیشتەجێن.\nهونەرمەند سەیدمحەمەدسەفایی گەلێ گۆرانی لە کۆڕوکۆبوونەوەکان و نێو ماڵ و دیوەخانەکانی ناوچەکانی هەوەتوو وتیلەکۆ وهەوشار تۆمار کرد کە لە شایی گۆڤەندان وبۆنەو موناسبەتە مللیەکان دا هەمووجارێ بە کەڵک وەرگرتن لە گۆرانی یەکانی سەیدمحەمەد یادوبیرەوەری رێزدەگرن، سەیدمحەمەد لەگەڵ گۆرانی یەکانیدا بەردەوام فولکلۆرو داب ونەریتە کۆمەڵایەتیەکانی ناوچەکەی خۆیشی بەتایبەت لە بواری جل وبەرگ وزاراوەی هەرواپاراستوە و شەستەوشەقامە وشکارۆکانی شاروشارستانیەت نەیتوانی سۆرانی سپی و شاڵی سەوزو رەشتیەکەی پێ بگۆڕێت.\nگۆرانی یەکانی سەید محەمەدسەفایی زۆربەیان فلکلورن ولە زیندووراگرتنی بەرهەمی فولکلۆری گۆرانی کوردی دا دەستێکی باڵای هەبوە. هەتا بە ئێستە بە نەشەترین وبەزمی ترین گۆرانی بێژی ناوچەکە بوە کە ئەو بەرهەمە تۆمارکراوانەی کە ئێستە لە بەردەست دایە نموونەی زیندووی ئەو کەیف خۆشی وبەشارەتەی نێو فەزای گۆرانی یەکانی ئەو هونەرمەندەن. سەید محەمەد زۆرتر هەر بە ئامێری دەفەکەی خۆی گۆرانی یەکانی رازاوەتر ئەکرد چەندجارێکیش لە گەڵ هونەرمەندان رەشید فەیزنژاد، رەسووڵ میرزاپوور، فەردین تاهیری، عەلی عابدی و عووسمانە سوور گۆرانی یان تۆمارکردوە…..\nبە داخەوە ئەم هونەرمەندەی دەڤەری سەقز ساڵی ۱۳۷۳ هەتاوی نەخۆشی شێرپەنجەی پیا ئەپێچێ ولە رێکەوتی ۰۸-۰۹-۱۳۷۴ هەتاوی کۆچی دوایی کردو لە شاری سەقز لە گۆڕستانی شاناز لە نێو خەم وپەژارەی کەس وکاری وشەیدایانی گۆرانی یەکانی سەیدمحەمەدسەفایی ئەسپەردەی خاک کرا.\nنوع ساز : ویولن/گیتار/سنتور/باغلمه/ارگ/شمشال/نایه/تپل...\nزمان موزیک : تراک های 3 الی 60 دقیقه ایی\nمیانگین حجم : 1 گیگ قیمت : 5000 تومان تعداد آلبوم ها/پوشه ها : 13 تعداد موزیک ها : 125 مشاهده لینک ها\nفول آلبوم سید محمد صفایی\n09 ژانویه 21 هیچ دیدگاه فول آلبوم\nبرچسب ها : Said mohamad safaei آهنگ برایم قادری و صفایی آهنگ سید محمد صفایی و حسن زیرک بیوگرافی سید محمد صفایی خواننده کرد تمام آهنگهای سید محمد صفایی دانلود آهنگ سید محمد صفایی و صادق بنام اسکناس دانلود تمام آهنگ های مرحوم سید محمد صفایی بصورت یکجا دانلود فول آلبوم سید محمد صفایی دانلود همه آهنگهای سید محمد صفایی زندگی نامه هنرمند سید محمد صفایی ژیان نامه ی سید محمد صفایی سید محمد صفایی و ابراهیم قادری شریفه باوکه رو صفایی صفایی و زیرک فول آرشیو سید محمد صفایی کانال تلگرام سید محمد صفایی هونەرمەند محەمەد ئەحمەدی یکجا فول آلبوم سید محمد صفایی


✌ جەمیل محەمەد ئاغا مێرگەسۆری شەهیدان\n📅 کاتی تۆمارکردن Jan 3 2022 1:38PM\nناو: جەمیل نازناو: جەمیل مێرگەسۆری ناوی باوک: مح [ زۆرتر... 👁] ✖ ✖ 0 9 ✔ 96% ✍ ر.ع.ع. 1/3/2022 1:38:22 PM\n✌ حوسێن محەمەد ئاغای مێرگەسۆری شەهیدان\n📅 کاتی تۆمارکردن Jun 7 2015 2:03PM\n👁 ئەم بابەتە 4,643 جار بینراوە\nحوسێن [ زۆرتر... 👁] ✖ ✖ 1 4 ✔ 99% ✍ هـ.ب. 6/7/2015 2:03:08 PM\n✌ خەلیل ئیسماعیل سەعید برادۆستی شەهیدان\n📅 کاتی تۆمارکردن Jan 3 2022 1:47PM\n👁 ئەم بابەتە 577 جار بینراوە\nناو: خەلیل نازناو: خەلۆ برادۆستی ناوی باوک: ئیسم [ زۆرتر... 👁] ✖ ✖ 0 10 ✔ 99% ✍ ر.ع.ع. 1/3/2022 1:47:16 PM\n✌ خەلیل سوڵتان مێرگەسۆری شەهیدان\n📅 کاتی تۆمارکردن Jan 3 2022 1:42PM\nناو: خەلیل نازناو: خەلیل مێرگەسۆری ناوی باوک: سو [ زۆرتر... 👁] ✖ ✖ 0 10 ✔ 98% ✍ ر.ع.ع. 1/3/2022 1:42:00 PM\n✌ سەعید محەمەد ئاغا مێرگەسۆری شەهیدان\n📅 کاتی تۆمارکردن Jan 3 2022 12:28PM\nناو: سەعید نازناو: سەعید مێرگەسۆری ناوی باوک: مح [ زۆرتر... 👁] ✖ ✖ 0 6 ✔ 99% ✍ ر.ع.ع. 1/3/2022 12:28:12 PM\n✌ فاخیر محەمەد ئاغا مێرگەسۆری شەهیدان\n📅 کاتی تۆمارکردن Jan 3 2022 8:37AM\nناو: فاخیر نازناو: فاخیر مێرگەسۆری ناوی باوک: مح [ زۆرتر... 👁] ✖ ✖ 0 4 ✔ 99% ✍ ر.ع.ع. 1/3/2022 8:37:35 AM\n✌ محەمەد ئاغا مێرگەسۆری شەهیدان\n📅 کاتی تۆمارکردن Jan 2 2022 11:46PM\nناو: محەمەد نازناو: حەمەد ئاغا مێرگەسۆری ناوی با [ زۆرتر... 👁] ✖ ✖ 1 2 ✔ 99% ✍ ر.ع.ع. 1/2/2022 11:46:51 PM\n✌ نزار محەمەد ئاغا مێرگەسۆری شەهیدان\n📅 کاتی تۆمارکردن Jan 3 2022 1:09PM\nناو: نزار نازناو: نزار مێرگەسۆری ناوی باوک: محەم [ زۆرتر... 👁] ✖ ✖ 0 7 ✔ 96% ✍ ر.ع.ع. 1/3/2022 1:09:59 PM\n✌ ڕەشید محەمەد ئاغا مێرگەسۆری شەهیدان\n📅 کاتی تۆمارکردن Jan 3 2022 12:12PM\nناو: ڕەشید نازناو: ڕەشید مێرگەسۆری ناوی باوک: مح [ زۆرتر... 👁] ✖ ✖ 0 5 ✔ 99% ✍ ر.ع.ع. 1/3/2022 12:12:13 PM\n| کاتی ئافراندنی لاپەڕە: 2.438 چرکە!


- 12/8/2019 4:10:00 PM 900 جار خوێندراوەتەوە\nله‌به‌یاننامه‌یه‌كدا حزبی ده‌عوه داوای كۆتاییهێنان به‌داخستنی ناوه‌نده‌كانی خوێندن و داخستنی ڕێگه‌وبانه‌كان ده‌كات و ڕاشیده‌گه‌یه‌نێت، ناكرێت چیتر قبوڵ بكرێت دۆخه‌كه به‌و شێوه‌یه بمێنێته‌وه، چونكه ده‌بێته هۆی زیادكردنی تیرۆری فكری و زانستی.\nداواكاری خۆپیشانده‌ران بۆ چاكسازی و گۆڕانكاری له‌به‌رژه‌وه‌ندی عێراق و عێراقیه‌كاندایه\nحزبی ده‌عوه له‌به‌یاننامه‌یه‌كدا پشتیوانی خۆی بۆ خۆپیشاندانی ئاشتیانه له‌چوارچێوه‌ی ده‌ستوری عێراق دوپاتكردۆته‌وه‌و جه‌ختیشیكردۆته‌وه له‌سه‌رئه‌وه‌ی، داواكاری خۆپیشانده‌ران بۆ چاكسازی و گۆڕانكاری له‌به‌رژه‌وه‌ندی عێراق و عێراقیه‌كاندایه، دوریشه له‌توندوتیژی و تێكدانی ئه‌منیه‌تی هاوڵاتیان و به‌رژه‌وه‌ندیه‌كانی داموده‌زگاكانی ده‌وڵه‌ت و په‌كخستنی دامه‌زراوه‌كان".\nبه‌داخه‌وه به‌شێك له‌خۆپیشانده‌ران ڕێگه‌وبانه‌كانیان داخستوه‌و بۆته هۆی په‌ككه‌وتنی داموده‌زگاكانی ده‌وڵه‌ت و كه‌رتی تایبه‌ت\nهەر لەو بەیاننامەكەدا، ئەو حزبە كە نوری مالیكی، سەرۆكایەتی دەكات، نیگه‌رانی خۆشی بۆ زیانه گیانی و مادیه‌كان ده‌ربڕیوه‌و ئه‌وه‌شیخستۆته‌ڕو، به‌داخه‌وه به‌شێك له‌خۆپیشانده‌ران ڕێگه‌وبانه‌كانیان داخستوه‌و بۆته هۆی په‌ككه‌وتنی داموده‌زگاكانی ده‌وڵه‌ت و كه‌رتی تایبه‌ت، ڕاگرتنی ده‌وامی فه‌رمانگه‌كان به‌تایبه‌ت خوێندنگه‌كان و ناوه‌نده‌كانی په‌روه‌رده قبوڵ نه‌كراوه به‌هه‌ر بیانویه‌ك بێت.\nحزبی ده‌عوه داواش له‌خۆپیشانده‌رانی پارێزگاكانی عێراق ده‌كات، هۆكاربن بۆ كردنه‌وه‌ی ناوه‌نده‌كانی زانكۆو په‌روه‌رده و ڕاشیگه‌یاندوه، ئه‌و ناوه‌ندانه به‌دوربگرن له‌ململانێ و ده‌رگاكانیان دامه‌خه‌ن، ئه‌و ناوه‌ندانه موڵكی گشتیین و ناوه‌ندێكن بۆ دروستكردنی نه‌وه‌ی داهاتو، به‌به‌رده‌وامی ده‌وامكردنیشیان ده‌یسه‌لمێنێت كه خۆپیشانداران له‌به‌رپرسیارێتیدان و هۆشیارییان هه‌یه به‌رامبه‌ر به‌زانست و ڕۆشنبیری.


سەرۆكایەتی پەرلەمان لێبڕینی مووچەی پشتگوێخست - تۆڕی میدیایی خەڵک\nپەرلەمانتاران داوایانكردبوو لێبڕینی مووچە بخرێتە بەرنامەی كارەوە\nئەندامێكی لیژنەی یاسایی لە پەڕلەمانی كوردستان ڕایدەگەیەنێت، دەستەی سەرۆكایەتی پەڕلەمان پێشێلی پەیڕەوی ناوخۆ دەكات.\nئەمڕۆ چوار شەممە كاتژمێر 11 پەڕلەمانی كوردستان كۆدەبێتەوە و بەپێی زانیارییەكان، چەند پرسێك تاوتوێ دەكات، ئەمەش لەكاتێكدایە، دوێنێ زیاتر لە 20 پەڕلەمانتار داوایان لە دەستەی سەرۆكایەتی پەڕلەمان كرد، بابەتی بڕینی مووچەی فەرمانبەران بخرێتە بەرنامەی كارەوە، بەڵام بەپێی ڕاگەیەنراوەكە دەستەی سەرۆكایەتی هیچ بڕگەیەكی لەو بابەتەی بۆ كۆبوونەوەكە دیاری نەكردووە.\nڕوپاك ئەحمەد ئەندامی لیژنەی دارایی لە پەڕلەمانی كوردستان بە (خەڵك)ی ڕاگەیاند، ڕەخنە لە دەستەی سەرۆكایەتی پەڕلەمان دەگرین لەو بارەوە، چونكە بەپێی پەیڕەو چەندینجار ئەو داوایە و هاوشێوەی ئەو داوایەمان ئاڕاستەی دەستەی سەرۆكایەتی پەڕلەمان كردووە، بەڵام تاكو ئێستا كاری پێنەكردووە.\nوتیشی”دەستەی سەرۆكایەتی پەڕلەمان پیشێلكاری پەیرەوی كردووە و دەبوو پارێزەری پەیڕەوەكە بوایە، بەڵام پێشێلی دەكات و لە كۆبوونەوەی ئەمڕۆش قسەی خۆمان دەكەین”.


کوردیپێدیا - پەیامی ئیسلام 1؛ پەیامەکانی قیبلە 27\n📕 پەیامی ئیسلام 1؛ پەیامەکانی قیبلە 27 | پۆل: پەڕتووکخانە | زمانی بابەت: 🏳 کوردیی ناوەڕاست\nپەیامی ئیسلام 1؛ پەیامەکانی قیبلە 27\nپەیامی ئیسلام 1، گفتوگۆیەکی هێمن لە نیوان عومەر عەلی و پیاوێکی ئیسپانیدا، بەرشەلۆنە.\nلەم بەرهەمەدا باس لە بێ بەزەی و فەراغی رۆحی دەکات کە پیرەکان پێوەی دەناڵێنن و لە پیریدا پشتگوێ دەخرێن لە ئەوروپا، لەگەڵ گرنگی ئیسلام بۆ تەمەنی پیری. \n🔗 خوێندنەوە / داونلۆدکردنی پەڕتووکی: پەیامی ئیسلام 1؛ پەیامەکانی قیبلە 27\n✍ ئەم بابەتە بۆ دواجار لەلایەن: (زریان سەرچناری)ەوە لە: May 1 2020 10:01AM باشترکراوە\n📷 فایلی وێنە 1.0.2 90 KB May 1 2020 9:58AM زریان سەرچناری\n📷 فایلی وێنە 1.0.1 54 KB Apr 12 2019 9:36PM زریان سەرچناری\n📕 فایلی PDF 1.0.2 3 MB 13 May 1 2020 10:01AM زریان سەرچناری\n📕 فایلی PDF 1.0.1 811 KB 14 Apr 12 2019 9:36PM زریان سەرچناری


ل پێناڤێ دۆزه‌كێ دانه كوشتن كو چ په‌یوه‌ندی ب كورد و كوردستانێ ڤه نینه! - دارکا مازی\nل پێناڤێ دۆزه‌كێ دانه كوشتن كو چ په‌یوه‌ندی ب كورد و كوردستانێ ڤه نینه!\nرێخستنا په‌كه‌كێ ئه‌ڤرۆ و پاش ده‌رباسبوونا 105 رۆژان، ژ نوو به‌حسا 6 گه‌ریلایێن خوه كر كو ل هه‌رێما بۆتانێ جانێ خوه ژ ده‌ست داینه، په‌كه‌كه كو جوان و زارۆكێن كورد دره‌ڤینیت و ب ل پێناڤێ دۆزه‌كێ ب كوشتن دده‌ت كو چ په‌یوه‌ندی ب كورد و كوردستانێ ڤه نینه، ئه‌ڤرۆ دهێت و گه‌له‌ك بێ شه‌رمانه دبێژیت: «رێبه‌راتی دێ ئارمانجا ڤان جوانان ب جهـ ئینیت»!.\nهێزێن پاراستنا گه‌ل هه‌په‌گێ، بالێ له‌شكری یێ رێخستنا په‌كه‌كێ، ئه‌ڤرۆ رۆژا پێنجشه‌مبی 7/1/2021ێ، داخویانییه‌ك به‌لاڤ كرییه و تێدا به‌حسا 6 گه‌ریلایان دكه‌ت كو ل 24 ئیلۆنا سالا رابووری 2020ێ ل هه‌رێما بۆتانێ، د ئێریشه‌كا ده‌وله‌تا تركیێ دا هاتینه هه‌ده‌ف كرن و جانێ خوه ژ ده‌ست داینه.\nهه‌په‌گێ وه‌ك هه‌ر جار هه‌موو پێزانین ل ده‌ربارێ ڤان گه‌ریلایان نڤیساندینه، لێ به‌لێ چ ئاماژه ب ته‌مه‌نا وان نه‌كر ژ بۆ كو تاوانا ره‌ڤاندنا زارۆك و چه‌كدار كرنا جوانێن ژێر 18 سالیێ ل سه‌ر ئیسبات نه‌بیت.\nهه‌په‌گێ د داخویانیێ دا، په‌سنا هه‌رێما بۆتانێ و گه‌لێ وێ كرییه و دبێژیت: «ئه‌ڤ هه‌رێم ژ بۆی ته‌ڤگه‌را مه پێگه‌هه‌كێ ستراته‌جی یه». یا راست په‌كه‌كه ب ڤێ گۆتنێ راستیێ دبێژیت، بۆتان ستراتیجی یه ژ به‌ر كو سالانه ئه‌ڤ رێخستنه ب سه‌دان خۆرت و جوانێن بۆتانێ د ره‌ڤینیت و ب زۆری كێشی چیایی دكه‌ت و وان ل پێناڤێ «براتییا گه‌لان» و ده‌مۆكراتیك كرنا تركیێ ب كوشتن دده‌ت.\nد به‌شه‌كا دی یا داخویانیێ دا هه‌په‌گێ گۆتییه: «رێبه‌راتی دێ ئارمانجا ڤان جوانان پێك ئینیت»، پرسا ل ڤێرێ دهێته كرن ئه‌ڤه‌یه: گه‌لۆ رێبه‌راتییه‌ك كو ل ئیمرالیێ فه‌رمانێن تركیێ جێ به جێ دكه‌ت و رێبه‌راتییه‌ك ل قه‌ندیلێ كو بوویه سه‌رئێش ژ بۆ هه‌ر چار پارچه‌یێن كوردستانێ دێ ب چ ئاوایی ئارمانجا ڤان جوانان جێ به جێ كه‌ت؟!\nبکوژێ بەرپرسێ پەکەکێ ل سلێمانیێ هاتە گرتن\nل باژارۆکێ بانە پاسدارێن ئیرانێ کۆلبەرەکێ دی کوشت\nسەربەست لەزگین: رێکەفتنا شنگالێ ب ئاوایەکێ پراکتیکی نەھاتیە جێبەجێکرن\nب سەدەما پەکەکێ ئیرۆ ژی باشوورێ کوردستانی هات بۆمبەبارانکرن


پارتى مه‌رجى خۆى ئاشكراده‌كات\n16/06/2022 4338 جار خوێندراوه‌ته‌وه\nپەرلەمانتارێکی پارتی هه‌ڵوێستى نوێى حزبه‌كه‌ى بۆ ئه‌نجامدانى هاوپه‌یمانێتى ئاشكراده‌كات‌و ڕایده‌گه‌یه‌نێت، پارتی مەرجی ھەیە بۆ چوونە نێو ھەر ھاوپەیمانییەک‌و پێشتریش مەرجی خۆی ھەبووە.\nبۆ میدیاى فه‌رمى حزبه‌كه‌ى، محەمەد سدیق پەرلەمانتارێکی پارتی له‌به‌غدا وتویه‌تى:''لەسەرەتای ئەمساڵەوە پەرلەمانی عێراق دەستبەکاربووەو پارتی ھاوپەیمانیی لەگەڵ کوتلەی سەدرو سیادەی سوننەکان کردووە، تا هەفتەی ڕابردوو ھاوپەیمانیی ڕزگاریی نیشتیمان زۆر بەڕێکوپێکی کاری خۆی دەکرد، بەڵام هەفتەی ڕابردوو موقتەدا سەدر، فەرمانی بەکوتلەکەی کرد دەستلەکاربکێشنەوە".\nبۆ هۆكاره‌كه‌شى ده‌ڵێت:"ھۆکارەکەی ئەوەیه کە ھاوپەیمانیی ڕزگاریی نیشتیمان دەیویست زۆرینەی نیشتمانی پێکبهێنێت، واتە ئەو سێ لایەنە حکوومەت پێکبهێنن، بەڵام شیعەکان دەیانویست بێنە ناو حکومەتەوە، دوای ئەو ھەموو مۆڵەتە، سەدر دواجار کشایەوە''.\nئه‌و په‌رله‌مانتاره‌ى پارتى وتویه‌تى:''پێموایە ئەمجارە لەعێراق ھاوپەیمانیی نوێ پێکدێت، بەتایبەتی چوارچێوەی ھەماھەنگی، ئەگەر ھاوپەیمانیی نوێ دروستبێت، ئەوکات دەتوانن حکومەت پێکبێنن، ئەگەر ھەر ھاوپەیمانییەک دروستبکرێت‌و بەمەرجەکانی ئێمە وەک پارتی ڕازی بن، ئەوە دەچینە ناو ئەو ھاوپەیمانییە، پێشتریش پارتی هه‌ر مەرجی ھەبووە''.\nهه‌روه‌ك له‌و لێدوانه‌یدا ئه‌و په‌رله‌مانتاره‌ى پارتى جه‌ختیكردۆته‌وه، "تاکە چارەسەر، گەیشتنە بەڕێککەوتن، چونکە بەڕێوەبردنی ھەڵبژاردن کاریگەریی نابێت‌و بۆ ڕەوشی ئێستای عێراق چارەسەرنییە‌و من بەئەگەرێکی دووری دەبینم، حکومەتی نوێ بەبێ سەدر کارێکی زەحمەتە، چونکە ئەگەر سەدر ببێتە ئۆپۆزسیۆنی نیشتیمانی، ئەوکات دژی حکومەت شەقام دەجوڵێنێت، لەبەرئەوەی لەنێو پەرلەماندا نەماوە، دەبێتە ئۆپۆزسیۆنی نیشتیمانی‌و شەقامی بەدەستەوە دەبێت''.


دوکتۆر حوسێن موحەممەد عەزیز: پێوەندیی کورد و دەوڵەتی عێراق. – WTARIKURD\nبریتانیا ساڵی 1921، بناغە سەرەکییەکانی دەوڵەتی عێراقی دامەزراند. شا (فەیسەڵ 1883-1933)ی لە دەرەوە هێنا، ڕۆژی 23. 8. 1921، لەسەر تەختی شایەنشایی دانرا. پێش ئەوەی دەوڵەتی (عێراق) دامەزرێ، گەلی عەرەب دەوڵەتی هەبێ، گەلی کورد خاوەنی دەوڵەتی خۆی بوو، باشووری (کوردستان)، بە کردەوە سەربەخۆبوو، وەک ئەو دەوڵەتەی (شێخ مەحموود) لە نێوان ساڵانی 1918-1924دایمەزراند و بە هیچ شێوەیە، پێوەندیی بە عێراقەوە نەبوو. بەڵام ڕۆژی 16. 11. 1925، ئینگلیزەکان ڕیفراندۆمێکیان سازکرد، لە ئەنجامدا باشووری کوردستانیان، بە دەوڵەتی نوێی عێراقەوە لکاند. ئیدی لە ئەو ڕۆژەوە تا ئەوڕۆ، خاکی کوردستان داگیرکراوە، گەلی کورد سەربەخۆیی لەدەسچووە و بە ژێردەسیی دەژی!\nلەبەرئەوە، ئەوا ماوەی 83 ساڵە، عەرەبەکان بە چاوی هاونیشتمانیی پلە دوو، لە کورد دەڕوانن، لە هەموو مافە ڕەوا ڕاستینەکانی نەتەوەیی، ڕامیاریی، یاسایی و دەستووریی بێبەشکراوە. دەسەڵاتدارانی دەوڵەتی داگیرکەری عێراق، هەمیشە هەوڵیانداوە، ناوی کوردستان لە بیر و هۆشی ڕۆڵەکانی گەلی کورددا بسڕنەوە، تاوێ بە باکووری عێراق و تاوێکی دیکەش بە نێوچەی ئۆتۆنۆمیی ناویانبردووە. هەر بۆشیان لوابێ، بەشێکی زۆریان لە خاکی کوردستان دابڕیوە و بە نێوچەکانی عێراقی عەرەبییانەوە لکاندووە، تا توانیویانە، نیشتمانەکەیان عەرەباندووین، کوردیان لەسەر ماڵ و زیدی خۆی دەرکردووە، عەرەبی خێڵەکیی و دەشتەکییان، لە نێوچەکانی خوارووی عێراقەوە هێناوە و نیشتەجێیانکردوون. ئەم ڕەوشە نالەبار و نامرۆیانەیە، تا ئەوڕۆش هەر بەردەوامە.\nدەسەڵاتی دەوڵەتی داگیرکەری عێراق، هەر لە سەرەتاوە تا ئەوڕۆ، بە 4 قۆناغی جیاوازدا تێپەڕبووە:\n1. قۆناغی پاشایەتی (1921- 1958)\nئەم قۆناغە، بە قۆناغی فەرمانڕەوایی دوولایەنەی هاوبەشی نێوان هەردوو دەوڵەتی بریتانیا و عێراق دادەنرێ. هەر لە سەرەتاوە، دەنگی ئازادیی ڕۆڵەکانی گەلی کوردیان کپکردووە، زۆر بێبەزییانەش، هەموو ڕاپەڕین و شۆڕشەکانی کوردیان خەڵتانی خوێن کردووە، وەک شۆڕشەکانی (شێخ مەحموود)، ڕاپەڕینەکەی (بەردەرکیسەرای سولەیمانیی 1930) و شۆڕشەکانی (بارزان 1931-1945). ئەم قۆناغەش 37 ساڵی خایاندووە.\n2. قۆناغی کۆماریی (1958- 1963)\nلە کۆدەتاکەی ڕۆژی 14. 7. 1958ەوە دەسپێدەکا و بە یەکەمین کۆدەتای (بەعس)ی ڕۆژی 8. 2. 1963 کۆتاییدێ. دوای ئەوەی دەسەڵاتدارانی (عێراق)، لە بیر و باوەڕ، گفت و بەڵێنەکانی خۆیان پەشیمانبوونەوە، گەلی کورد ناچاربوو، شۆڕشی 11. 9. 1961 بەرپاکا. هیزەکانی دوژمنی داگیرکەریش، دەسیان نەپاراستووە و خاکی نیشتمانەکەمانیان، بە بۆمبا و چەک کێڵاوە. ئەم قۆناغەش 5ساڵی خایاندووە.\n3. قۆناغی دەسەڵاتدارانی ناسیۆنالیستەکانی عەرەب (1963- 2003)\nلە ئەم قۆناغەدا، هەموو دەسەڵاتدارانی دەوڵەت، لە سەردەمە جیاوازەکاندا، هەمان بیر و ئایدۆلۆژیای نەتەوەیی شۆڤێنیستانە و ڕەگەزپەرستانەی عەرەبییان هەبووە. ئەم قۆناغە خراپترین قۆناغی پێوەندیی نێوان گەلی کورد و فەرمانڕەوایانی دەوڵەتی عێراق بوو. هەر لە ئەم قۆناغەشدا، بۆ یەکەمین جار لە مێژوودا، بە شێوەیەکی بەرنامە بۆ داڕێژراو، بەعەرەبکردنی کوردستان دەسیپێکردووە، چەکی کیمیایی دژی ڕۆڵەکانی گەلی کورد بەکارهێنراوە، ئەنفالی سەر و ماڵی کوردیان کردووە. ئەم قۆناغەش، تا ڕۆژی 9. 4. 2003 ڕژێمی بەعس ڕوخا، هەر بەردەوامبووە و 40 ساڵی خایاندووە.\n4. قۆناغی دەسەڵاتدارانی شیعەکانی عەرەب (2003- )\nهێشتا زۆری ماوە، لە خاڵە ئەرێنیی و نەرێنییەکانی ئەم قۆناغە بدوێین. بەڵام وەک دەڵێن: مانگەشەو سەرلەئێوارە دیارە! چونکە وا 15 ساڵ بەسەر فەرمانڕەوایی شیعەکاندا تێپەڕبوو، هێشتا گەلی کورد، بە هەموو مافە ڕەواکانی خۆی نەگەیشتووە!


"400ملیار دیناره‌که ده‌بێته ده‌ستپێکى کۆبونه‌وه و دانوسانه‌کانى دواى جه‌ژن له‌نێوان هه‌رێم و به‌غدا"\nئه‌ندامێکى لیژنه‌ى دارایى له په‌رله‌مانى عێراق رایگه‌یاند کێشه گه‌وره‌که‌ى به‌غدا بۆ دابینکردنى موچه له مانگى شه‌ش و حه‌وت دا ده‌ستپێده‌کات چونکه قه‌یرانى ئابورى وڵاتان به‌هۆى ڤایرۆسى کۆرۆنا و دابه‌زینى نرخى نه‌وت له‌و مانگانه‌دا کاریگه‌ریه‌که‌ى ده‌رده‌که‌وێت و ده‌ڵێت" بۆ هه‌ر مانگێک 4 ترلیۆن دینار کورتهێنانى هه‌یه".\nشیروان میرزا، ئه‌ندامى فراکسیۆنى یه‌کێتى له لیژنه‌ى دارایى په‌رله‌مانى عێراق له چاوپێکه‌وتنێکدا له‌گه‌ڵ هاوڵاتى ئه‌وه‌ى رونکرده‌وه که به‌غدا بۆ دابینکردنى موچه‌ى هه‌ر مانگێک پێویستى به 6ترلیۆن دینار زیاتر هه‌یه‌و وتى" تائێستا به‌داهاتى ناوخۆشه‌وه داهاتى عێراق ناگاته دوو ترلیۆن دینار بۆیه مانگانه 4 ترلیۆن دینار کورتهێنانى ده‌بێت".\nهاوڵاتى: باس له‌وه ده‌کرێت عێراق کێشه گه‌وره‌که‌ى بۆ دابین کردنى موچه له‌مانگى شه‌ش و حه‌وت دا ده‌ست پێده‌کات؟\nشیروان میرزا: کێشه‌که له موچه‌ى مانگى شه‌ش و حه‌وت دا به‌جدى دروست ده‌بێت، چونکه فرۆشتنى نه‌وتى ئه‌م دوو مانگه و تا گه‌راندنه‌وه‌ى پاره‌که‌ى بۆ عێراق نزیکه‌ى 40 بۆ 45 رۆژى پێده‌چێت، چونکه ئه‌و مانگانه کاریگه‌ریه‌کى ئه‌وکاته ده‌رده‌که‌وێت که کۆرۆنا له‌ئاستێکى به‌رزدابوو و نرخى نه‌وتیش زۆر دابه‌زیبوو نه‌وتى عێراق نه‌ده‌فرۆشرا و ئابورى وڵاتان راوه‌ستابوو بۆیه عێراقیش ده‌مێکه هه‌وڵده‌دات بتوانێت موچه‌ى مانگى شه‌ش و حه‌وت چاره‌سه‌ر بکات.\nهاوڵاتى: بۆ دابینکردنی مووچه‌و خه‌رجییه‌کانی تری ده‌وڵه‌تی عێراق پێویستیان به 5 ترلێۆن دینار هه‌یه، له‌کاتێکد مانگی ئایار 2 ترلێۆن دینار داهاتیان هه‌بووه؟ که‌واته ئه‌و کورتهێنانه چۆن چاره‌سه‌ر ده‌کرێت؟\nشیروان میرزا: له‌و کاته‌ى فرۆشتى نه‌وت گه‌یشته خوار 20دۆلار، فرۆشى نه‌وتى عێراق هه‌مووى نه‌ده‌گه‌یشته ترلیۆنێک و500 ملیار دینار، به داهاتى ناوخۆشه‌وه واته داهاته‌که‌ى ناگاته دوو ترلیۆن دینار، بۆیه به دڵنیاییه‌وه عێراق بۆ دابین کردنى موچه و دابینکردنى بودجه‌ى کۆمه‌ڵایه‌تى و هه‌موو پێویستیه‌کان زیاتر له شه‌ش ترلیۆن دینارى پێویسته، که‌واته له‌م دوو مانگه‌ى داهاتوودا له‌وانه‌یه بۆ هه‌ر مانگێک چوار ترلیۆن کورتهێنانى هه‌بێت ئه‌مه کێشه گه‌وره‌که‌یه که عێراق ده‌بێت به رێگایه‌ک ئه‌م پاره‌یه دابین بکات.\nهاوڵاتى: ئه‌م گرفته ته‌نیا بۆ ئه‌و دوو مانگه‌یه یاخود بۆ مانگه‌کانى تریش به‌رده‌وام ده‌بێت؟\nشیروان میرزا: ئێستا که سه‌یر ده‌کرێت هه‌م نرخى نه‌وت به‌رزبۆته‌وه و وه له‌ووانه‌یه فرۆشى نه‌وتى عێرقیش ورده ورده بچێته‌وه ئاستى خۆى، ئه‌مه واده‌کات بۆ مانگه‌کانى تر بارودۆخه‌که باشتر ببێت، به‌تایبه‌تى ئه‌گه‌ر له‌مه‌ودوا بازاره‌کانى دنیا له کڕینى نه‌وت وه‌ک جارانى لێبێته‌وه، و بچێته‌وه ئاستى پێش بڵاوبونه‌وه‌ى کۆرۆنا ئه‌وکات به دڵنیاییه‌وه نه‌وتى عێراق ده‌فرۆشرێت و که‌واته بۆ مانگى 8 و 9 بارودۆخه‌که باشتر ده‌بێت ئه‌و قورساییه‌ى نامێنێت که له دو مانگى شه‌ش و حه‌وت دا ده‌یبێت.\nهاوڵاتى: حکومه‌تى عێراقى بۆ دابین کردنى موچه‌ى مانگى نیسان و ئایار قه‌رزى ده‌ره‌کى یاخود ناوه‌کى کردووه؟\nشیروان میرزا: له‌راستیدا به دیاریکراوى نازانرێت عێراق چه‌ندى قه‌رز کردووه، به‌ڵام به‌پێى هه‌واڵى رۆژنامه‌وانى له یه‌ک بۆ دوو بانکى ناوخۆیى قه‌رزى کردووه و چونکه ناتوانێت قه‌رزى ده‌ره‌کى بکات چنوکه ئه‌وه پێویستى به‌یاسا هه‌یه، به‌پێى یاساى ئیداره‌ى دارایى حکوه‌مت ناتوانێت له‌خۆیه‌وه قه‌رزى ده‌ره‌کى بکات، پێویستى به رێگه‌پێدان هه‌یه، هه‌ر بۆ ئه‌و بابه‌ته‌ش حکوه‌مت پرۆژه یاسایه‌کى ئاماده‌کردووه که دواى جه‌ژن ده‌ینێرێته په‌رله‌مان داواى رێگه‌پێدان ده‌کات بۆ قه‌رزکردنى ناوخۆیى و نێوده‌وڵه‌تى، بۆیه له‌م قۆناغه‌ى ئێستادا ته‌نیا ده‌توانێت قه‌رزى ناوخۆیى بکات،\nهاوڵاتى: راوێژکارێکى کازمى باس له پێکهێنانى لیژنه‌یه‌ک ده‌کات بۆ رێکخستنه‌وه‌ى موچه و که‌مکردنه‌وه‌ى موچه‌ى پله‌باڵاکان، ئه‌م لیژنه‌یه په‌رله‌مانییه ؟ ورده‌کاریه‌که‌ى چۆنه؟\nشیروان میرزا: لیژنه‌که په‌رله‌مانى نییه، به‌ڵکو ته‌نیا راوێژکاره‌کانى ئه‌نجومه‌نى وه‌زیران و وه‌زاره‌تى داراین وه پێم وابێت له وه‌زاره‌تى نه‌وتیش نوێنه‌رایه‌تى تێدابێت، ئه‌مانه ماوه‌یه‌که گفتوگۆ له‌سه‌ر چۆنیه‌تى روبه‌روبونه‌وه‌ى ئه‌م گرفتانه ده‌که‌ن و ئه‌و قه‌یرانه‌ى که عێراقى تێکه‌وتووه و به‌ڵام تائێستا نه‌گه‌یشتونه‌ته بریارى کۆتایى، ئایا بریارى کۆتایى ئه‌وه‌یه ده‌ستکارى موچه بکه‌ن یان قه‌رز بکه‌ن یان سه‌نه‌د و حه‌واڵه بفرۆشن واته رێگه‌چاره‌یه‌ک بۆ روبه‌روبونه‌وه‌ى ئه‌م قه‌یرانه، که یه‌کێک له پێشنیاره‌کان ده‌ستکاریکردنى موچه‌یه به‌تایبه‌ت موچه‌ى پله‌باڵاکان، وه ه‌دستکاریکردنى ده‌رماڵه‌کان به‌ڵام ئه‌مانه پێشنیارن و هیچیان نه‌بونه‌ته بریارى کۆتایى بۆیه له‌وه ده‌چێت له‌کۆتایدا به‌پێى ئه‌و داهاتانه‌ى حکومه‌ت ده‌ستى ده‌که‌وێت یان ئه‌و پێشنیاره‌ى ده‌بێته بریار به نمونه بریار بدات قه‌رز بکات به‌ڵام بروام وانییه عێراق ده‌ستکارى موچه بکات، به‌ڵام ده‌ستکاریکردنى موچه بۆ ئه‌م قۆناغه، ئه‌گه‌ر نا له 2019وه ئێمه وه‌ک لیژنه‌ى دارایى په‌رله‌مان داوامان له حکوه‌مت کردووه خشته‌ى نوێى موچه‌مان بۆ بنێرێت، به‌و پێیه‌ى که یه‌کسانى زیاترى تێدابێت، که هه‌موومان ده‌زانیین موچه‌یه‌ک له وه‌زاره‌تى دارایى له‌گه‌ڵ وه‌زاره‌تێکى تر زۆر جیاوازى تێدایه، جیاوازیه‌کى زۆر له‌نێوان فه‌رمانبه‌راندا هه‌یه، بۆیه ئێمه له‌دواى ده‌نگدان له‌سه‌ر یاساى ئیداره‌ى مالى داوامان کردووه ریزبه‌ندى و خشته‌ى موچه به‌ریزبه‌ندى تازه بۆمان بنێردرێت به‌ڵام خۆپیشاندانه‌کان به‌سه‌رداهات و گۆرانکاریه‌کان هاتن و به‌ڵام له‌وانه‌یه له‌داهاتوودا به‌جۆرێکى تر ده‌ستکاریکردنى موچه به‌شێوه‌یه‌ک دادگه‌رى زیاترى تێدابێت بێته‌وه به‌ر باس و لێکۆڵینه‌وه.\nچوار شه‌ممه20ى ئایارى 2020 حکومه‌تى عێراق بریاریدا بڕى 400 ملیار دینارى بۆ حکومه‌تى هه‌رێمى کوردستان ره‌وانه بکات که پێشتر 453 ملیار دینار بووه‌و بڕى 53 ملیاره‌که‌ى لێ که‌مکراوه‌ته‌وه.\nهاوڵاتى: دواى ئه‌وه‌ى کازمى ره‌زامه‌ندى پیشاندا له‌سه‌ر ناردنى 400ملیار دینار بۆ هه‌رێم، وه‌زاره‌تى دارایى هه‌رێم دواى رۆژێک رایگه‌یاند 400 ملیاره‌که نه‌گه‌یشتووه?\nشیروان میرزا: حکومه‌ته‌که‌ى مسته‌فا کازمى به زاژۆى وه‌زیران بریارى ناردنى ته‌مویلى وه‌زاره‌ته‌کان دراوه بۆ پارێزگگاکان و له‌ناویشیدا ئه‌و 400ملیاره‌ى بۆ هه‌رێم ره‌زامه‌ند داوه، به‌ڵام هاتنه‌که‌ى که‌مێک رۆتناتى هه‌یه، چونکه دواى ره‌زامه‌ندى سه‌رۆک وه‌زیران، ئه‌نجومه‌نى وه‌زیران نوسراو ده‌کات بۆ بانکى مه‌رکه‌زى و بانکى مه‌رکه‌زى لقى کوردستان که ئاگاداریان ده‌کاته‌وه بۆ ناردنى بۆ سه‌ر حسابى هه‌رێمى کوردستان، بۆیه گرنگ بریاره‌که‌یه له‌وه‌ده‌چێت له یه‌ک دوو رۆژى داهاتوودا که‌به‌هۆى جه‌ژنه‌وه نه‌بێت چاره‌سه‌ر ده‌بێت.\nهه‌رچه‌نده حکومه‌تى هه‌رێم چه‌ند جارێک ئه‌وه‌ى باسکردووه که ئاماده‌ن رۆژانه 250 هه‌زار به‌رمیل نه‌وت راده‌ستى کۆمپانیاى سۆمۆ بکه‌ن تا شایسته داراییه‌کان بنێردرێت بۆ هه‌رێم، به‌ڵام به‌هۆى ئاڵوگۆرى کابینه‌ى حکومه‌تى عێراق تا ئێستا هیچ رێککه‌وتنێک نه‌کراوه‌و ته‌نها پرۆژه پێشنیار له‌نێوان وه‌فدى هه‌ولێرو به‌غدا ئاڵوگۆرکراوه.\nهاوڵاتى: پێتان وایه ئه‌مه دواین بره پاره‌ده‌بێت له‌لایه‌ن کازمیه‌وه بۆ هه‌رێم ره‌زامه‌ندى له‌سه‌ر بدرێت؟\nشیروان میرزا: پاره‌که کۆتا مانگ ده‌بێت یان نا نازانرێت، چونکه ئه‌م 400ملیاره ده‌بێته ده‌ستپێکى کۆبونه‌وه و دانوسانه‌کانى دواى جه‌ژن له‌نێوان هه‌رێم و به‌غدا و به‌دڵنیاییه‌وه ئێستاش لێک دور نین، به‌تایبه‌ت که هه‌رێم ره‌زامه‌ندى ده‌ربریوه نه‌وت راده‌ستى به‌غدا بکات و وه ره‌زامه‌ندى ده‌ربریوه له‌سه‌ر داهاتى ناوخۆش گفتوگۆ بکات و خاڵه‌سنوره‌یه‌کان و که ئه‌مه پێشهاتێکى ئه‌رێنى باشه بۆ ده‌ستپێکردنه‌وه‌ى دانوستانه‌کان دواى جه‌ژن، رێککه‌وتنیشیان دور نییه، به‌ڵام که هه‌رێم نه‌وت راده‌ست نه‌کات به دڵنیایه‌ه‌و ره‌زامه‌ند نابێت له‌سه‌ر ناردنى هیچ بره پاره‌یه‌کى تر.


تاقیكردنه‌وه‌كانی كۆتایی كۆرسی یه‌كه‌م خوێندنی به‌یانیان بۆ ساڵی خوێندن 2020-2021 ده‌ستیپێكرد :: Duhok Polytechnic University\nئه‌مرۆ رۆژی یه‌ك شه‌ممه رێكه‌وتی 10-1-2021 كاتژمێر 9ی به‌یانی تاقیكردنه‌وه‌كانی تیۆری و پراكتیكی كۆرسی یه‌كه‌م خولی یه‌كه‌م خوێندنی به‌یانیان تایبه‌ت به قۆناغی دووه‌م له په‌یمانگه‌ی ته‌كنیكی به‌رده‌ڕه‌ش ده‌ستیپێكرد.\nتاقیكردنه‌وه‌كان له‌ژێر چاودێری به‌رێز (پ.ی.د سمیر محۆ جمیل) ڕاگری په‌یمانگا‌كه‌مان و به سه‌رپه‌رشتی به‌رێز (پ.ی زاهر عبداللطيف جمیل) یاریده‌ده‌ری ڕاگر و به‌رپرسی لیژنه‌ی تاقیكردنه‌وه‌كانی خوێندنی به‌یانیان به‌رێوه‌چوو.\nله‌لایه‌كی تره‌وه به مه‌به‌ستی دڵنیابوون له ڕه‌وشی به‌رێوه‌چوونی ئه‌م پرۆسه‌یه جه‌نابی ڕاگر سه‌ره‌دانی هۆله‌كانی تاقیكردنه‌وه‌كانی كرد بۆ ئه‌وه‌ی له نزیكه‌وه ئاگاداری پرۆسه‌كه بێت.\nگشت مامۆستایان و قوتابیان پێگیریان به رێنماییه‌كانی ته‌ندروستی كردووه و هه‌ستاون به به‌ستنی ماسكی ته‌ندروستی بۆ ئه‌وه‌ی پارێزراوبن له هه‌ر حاله‌تێكی نه‌خۆشی په‌تای كۆڤید-19 وبه‌بێ بوونی هیچ گرفتێكی ته‌ندروستی بتوانن تاقیكردنه‌وه‌كانیان ئه‌نجام بده‌ن.


کڕونا وانە کا ژینگە هیە بو چڤاکێ مڕۆڤا – Malame\nکڕونا وانە کا ژینگە هیە بو چڤاکێ مڕۆڤا\n401 ئێك خوله‌ك\nئەگەڕ ب زڤڕینە دیڕوکێ دێ گەڵەک نمونێن وەکی ڤێ بینن ناخوزم ڕێزبەنیێ بو بکەم ، ژبلی ڤا پەتایێن کوژندە ژی گەلەک مەڕگەساتێن سڕوشتی ڕویداینە د دیڕوکێ دا دخوازم هندەک ژ وان میناکا بینم زمان ئەو ژی:- ل سالا 1976ێ ل جینێ یا ئەڤڕو و ل باژاڕێ\nتانگشان ژ ئەجامێ ئەڕد هژەکێ 242000مڕۆڤ بونە قوڕبانی ، دیسان ل باژاڕێ ئانتاکیا دناڤبەڕا سوڕیێ و توڕکیێ دا دیسان ژ ئەنجامێ ئەڕد هژەکادی ل ساڵا526 ز ێ 250000مڕۆڤ بونە قوڕبانی. دیسان ل کناڕێ زەڕیا هندی باشوڕێ ڕوژهەلاتا ئاسیا ل2004ز ژ ئەنجامێ پێلەکا تسونامی ل 275000 مڕۆڤ بونە قوڕبانی . دیسان ل ڤێتنامێ ل باژاڕێ هایفونغ ل ساڵا 1881ز 300000 کەس بونە قوڕبانی . دیسان ل هندستانێ ل ساڵا 1839ز ل باژاڕێ کوڕینکا 300000 کەس بونە قوڕبانی . دیسان\nلەهیا ڕۆباڕێ هوغلی ل بەنگلادش ل هندستانێ ل سالا 1737ز بو ئەگەڕێ کوشتنا 350000 مڕۆڤا . دیسان هە ڕ ل بەنگلادش ل هندستانێ ساڵا 1970ز دیسان 500000مڕۆڤ بونە قوڕبانی . دیسان ل جینێ ل ساڵا 1556ز 830000 بونە قوڕبانی . دیسان هە ڕ لجینێ لسالا 1887ز ژ ئەنجامێ ئاف ڕابونا ڕوباڕێ زەڕ 1.5 ملیون مڕوڤ بونە قوڕبانی . دیسان هە ڕ ڵجینێ\nژ ئەنجامێ لەهیەکا دی 1931زێ 4 مڵیون مڕۆڤ بونە قوڕبانی !! ئانکو یا من مەبەست پێ د چ سەڕ دەما دا چڤاکێ مڕۆڤا نکاڕینە ڕێگڕیێ ژ ڕویدانێن سڕوشتی\nو ژینگە هی بکە ن ئەڤە سڕوشتیە و دبیت ئەڤە باشتڕین وانە بن بو جڤاکی ل هە مبەڕ وا زێدە گاڤیێن کو دژی ژینگە هێ د ئێنە کڕن ئە ڤجاڕ چ ئاخ چ ئاڤ چ هە وا . بڕاستی ژی مە مڕۆڤا ڕێز ل سڕوشتی نە گڕت و مە زوڕ سنوڕێن ژینگە هی و خوەزایی بەزاندن، ئەو کافی\nنە بو ئە م بوینە کەف ل سەڕ خوە بخوە و د ئانجامێن شەڕێ جودا دا ساڵانە ب هزاڕان مڕوڤ بێ ل بەڕچاڤگڕتنا ڕەگەزی و تەمەنی یێن دهێنە کوشتن ،\nلەوما د وێ باوەڕێ دامە ئەڤا نوکە د ڕوژەڤێ دا ژی بناڤێ کڕونا کوڤید 19 هە مان ئە و وانە یە لێ مخابن ئەم ناکینە پەند و عبڕەت کو سنوڕەکێ ئەخلاقی و مڕۆڤی و وجدانی دناڤ بەڕا خوە و ژینگەهێ دا دانین ، ئاخڕ خاڕنا بەڕوبومێت چاندنێ و گانداڕی و پەلوەڕا بەس\nنە بون خاڕنا حێشتڕ و حێشتڕمڕیشک و گامێش و بەڕازا به س نە بو هە تا پە نایێ بو خاڕنا جەکجەکیلە و گیانداڕێن بچویک ببەین ، پیسکڕنا ئاخێ بەس\nنە و هە تا پەنایێ بو پیسکڕنا ئاڤێ و ئەسمانی نە بەین، ژبەڕڤێ پێتڤیە ب خوەداچون هە بیت ژ لایێ چڤاکێ مڕۆڤا ڤە و حەدەکێ دانن دناڤەڕا خوە و ژینگە هێ دا و هەڕ ڵایەنەک جودا ڕێزێ ل لایەنێدی بگڕیت


بانكى ناوه‌ندى ئه‌مریكا به‌دواداچوون بۆ پێنج بانكى عێراقى ده‌كات\nهەواڵ / ئابوری :: 13/08/2018 :: 896 جار بینراوە\nتاگ :: ئابوری عێراق دراو و بانک\nسه‌رچاوه‌یه‌كى دیبلۆماسى عێراقى رایده‌گه‌یه‌نێت، بانكى فیدڕاڵى ناوه‌ندى ئه‌مریكا به‌دواداچوون بۆ پێنج بانكى عێراقى نوێ ده‌كات، سه‌ره‌ڕاى (بانكى بیلادى ئیسلامى).\nئاژانسى رۆیته‌رز له‌سه‌ر زارى سه‌رچاوه‌كه‌وه رایگه‌یاند، تیمێكى راوێژكارانى ئه‌مریكا له عێراقن بۆ به‌دواداچوونى ئه‌و بانكانه كه ره‌نگه رووبه‌ڕووى هه‌مان ئه‌و سزایانه ببنه‌وه كه به‌سه‌ر (بانكى بیلادى ئیسلامى) سه‌پێنرا.\nوتیشى "لێكۆڵینه‌وه‌كان ده‌رباره‌ى په‌یوه‌ندى ئه‌و بانكانه یان قۆرخكردنیانه له‌لایه‌ن ئێرانه‌وه له ئاڵوگۆڕه داراییه‌كاندا كه له سه‌رده‌مى باراك ئۆباما، سه‌رۆكى ویلایه‌ته یه‌كگرتووه‌كانى ئه‌مریكاوه ده‌ستیپێكردووه، به‌ڵام ئه‌وكات ته‌نها یه‌ك بانكى گرته‌وه".\nبه‌پێى سه‌رچاوه‌كه له چه‌ند مانگى رابردوودا لێكۆڵینه‌وه‌كان دووباره ده‌ستیان پێكردوه‌ته‌وه كه لێكۆڵینه‌وه له‌بوارى گواستنه‌وه‌ى پاره‌ى نه‌ختینه ده‌گرێته‌وه، سه‌ره‌ڕاى ئاڵوگۆڕى دارایى گومانلێكراو بۆ لوبنان و له‌وێشه‌وه بۆ سوریا، سه‌ره‌ڕاى هه‌ندێك وڵاتى ئاسیایى و ئه‌وروپاى رۆژهه‌ڵات.\nساڵى رابردوو ویلایه‌ته یه‌كگرتووه‌كانى ئه‌مریكا بانكى ئیلافى ئیسلامى عێراق خسته لیستى ره‌شه‌وه.\nخستنه نێو لیستى ره‌ش بانكه‌كان ناچار ده‌كات له‌نێوان هه‌ردوو بژارده‌ى پچڕاندنى په‌یوه‌ندى له‌گه‌ڵ دامه‌زراوه ئێرانیه‌كان كه سزاكانى ئه‌مریكا ده‌یانگرێته‌وه یان دابڕان له سیستمى دارایى ئه‌مریكا یه‌كێكیان هه‌ڵببژێرێت.


بەهۆی دابەزینی نرخی نەوت و قەیرانی كۆرۆناوە نزیكەی 15 هەزار كارمەندی كۆمپانیاكانی نەوت لە عێراقدا لە بوارەکانی سیكویریتی و باركردن و گواستنەوە دەركراون، ئەوەش ناڕەزایەتی زۆری لێكەوتووەتەوە و حكومەتی عێراقیش فشاری كردووە بۆ چارەسەركردنی بەشێك لەو كێشانە، ئەوەش بەپێی ڕاپۆرتێكی ئاژانسی ڕۆیتەرز.\nمحەمەد حەیدەر یەكێكە لەو كارمەندانەی كە گرێبەستی دامەزراندنی لەگەڵ كێڵگەیەكی نەوتی لە خوارووی عێراقدا كردووە بۆ ئەوەی وەكو كارمەندی پاسەوان بۆ ماوەی ساڵێك كاربكات، پێی وابووە ئیدی كەوتووەتە دۆخێكی جێگرەوە، بەڵام دوای سێ ڕۆژ بێكار بووە.\nمحەمەد كە تەمەنی 38 ساڵە بۆ دەربڕینی ناڕەزایەتی چووەتە بەردەم بارەگای كۆمپانیای نەوتی بەسرە و دەڵێت، دەركراوە و گرێبەستەكەشی فڕێدراوەتە سەر شۆستەكان.\nئێستا محەمەد كاتەكانی لەماڵەوە بەسەردەبات و لە ئینیتەرنێتەوە بەدوای كارێكدا دەگەڕێت.\nدەشڵێت، ناتوانێت كاری تاكسیش بكات بەهۆی ئەوەی بیگرن سزای زیندانیكردنی بەسەردا دەسەپێنن یاخود غەرامەی دەكەن بەهۆی گرتنەبەری ڕێوشوێنەكانی بەرەنگاربوونەوەى ڤایرۆسی كۆرۆناوە.\nمحەمەد یەكێكە لەو دەیان هەزار كرێكارەی كە لە كەرتی نەوتی عێراقیدا بوون كە دوای دابەزینی نرخی نەوت لەم ساڵدا لە كارەكانیان دوورخراونەتەوە و بەوەش تووشی گرفتی پارە پەیداكردن بوون.\nمانگی ئاداری ئەمساڵ، حكومەتی عێراق داوای لە كۆمپانیا نێودەوڵەتیەكانی نەوت كرد بودجەكەیان بەڕێژەی 30% كەم بكەنەوە بەهۆی دابەزینی نرخی نەوتەوە.\nدوابەدوای ئەوەش كۆمپانیاكان لە ناوخۆەوە دەستیان کرد بە دەركردنی كارمەندەكانیان بەتایبەت ئەو كۆمپانیایانەی كە تایبەت بوون بە سكیوریتی و باركردن و گواستنەوەی نەوت.\nمحەمەد عەبادی كە بەرپرسێكی حكومییە لە بەسرە كە زۆربەی كێڵگە نەوتییەكانی باشور دەكەونە شارەكەوە دەڵێت، كۆمپانیاكان 10 بۆ 15 هەزار كارمەندیان دوور خستووەتەوە كە دەكاتە نزیكەی 80% لەو عێراقیانەی لە كێڵگە نەوتیەكاندا كاریان كردووە.\nئاماژەی بۆ ئەوەشكردووە، زۆربەی كارمەندە عێراقیەكان لەو كۆمپانیایانەدا نارچار كراون مۆڵەتی بێ موچە وەربگرن یاخود بەیەكجاریی كارەكانیان بەجێبهێڵن.\nكۆمپانیای بواری سیكیوریتی بەریتانیەكەش كە گرێبەستی لەگەڵ محەمەد كردووە لێكۆڵینەوە لەو كارە ناكات.\nدەیان سكاڵا گەیەنراوەتە نوسینگەکەی محەمەد عەبادی و داوای بەدواداچونی بەرپرسانی عێراق دەكەن لەكاری ئەو كۆمپانیایانە كە پابەندی گرێبەستەكانیان نەبوون، لەو بارەوە عەبادی دەڵێت، لەگەڵ نزیكەی دوو هەزار ڕێكەوتوون ئەوانەی دەركراون بگەرینرێنەوە بەڵام بەداشكاندنی 50% بۆ 25% لە موچەكانیان بۆ ماوەی چوار مانگ.\nلای خۆشیەوە، خالد هەمزە، بەرپرسی كۆمپانیایەكی نەوتیە لەشاری بەسڕە ڕایگەیاندووە، حكومەت قبوڵ ناكات بەدەركردنی زۆرە ملێی كارمەندانی ناوخۆی كۆمپانیاكان.\nئێستا محەمەد حەیدەر هیوای ئەوە دەخوازێت بەنیوە موچەش بووە بگەرێنرێنەوە سەر كارەكانیان بۆ ئەوەی بژێوی خێزانەكانیان دابین بكەن.


کاتێ مرۆڤ ویستی سروشت بکاتە سەرچاوەی ئابووری و پاشان سەرچاوەی دەسەڵاتی خۆی، سروشت کەوتە جێ لەقکردنی مرۆڤ و شێواندنی ئاسایش و ئارامی هەروەك ئەمڕۆ لەسەر شانۆی زۆربەی کیشوەرەکان دەبینین چۆن لافاو بوونی مرۆڤ ڕادەماڵێ و چۆن ئاگرکەوتنەوە و زریان و بارانی بەخوڕ ژیانی لە دانیشتوان هەراسان کردووە، ئێستا مرۆڤ وا لە ژێر دەسەڵاتی سروشتدا دەناڵێنێ.\nکۆنفرانسەکانی نێودەوڵەتی هەمیشە جەخت لەسەر کەمکردنەوەی چالاکیەکانی ئابووری و کەمکردنەوەی بەکارهێنانی وزەی نەوت و خەڵوز دەکەن، بڕیارەکان، بۆ زیادکردنی ڕێژەی بەکارهێنانی وزەی نوێ و وزەی دوبارە دەدرێت.\nلەبەر ئەوەی ژینگە سنووری نیە، بۆیە کێشەکانی ژینگە لە هەر شوێنێك بێت، کاردانەوەی نێگەتیڤی لەسەر شوێنەکانی تر دەبێت، بۆ پاراستنی ژینگە ئەرکی هەموو تاك و حزب و ڕێکخراو و دەسەڵاتێکە لە جیهاندا زۆر لۆژیکانە مامەڵە لەگەڵ بەرهەمهێنان و ئابووری و سامانە سروشتیەکان بکات و سامانی سروشتی بنبڕ نەکات و هەمیشە لە خەمی نەوەکانی پاش خۆی بێت.\nئێمەش وەکو ڕێکخراوی سەوزی ئەوروپی- کوردستانی، هەمیشە لە هەوڵی بڵاوکردنەوەی وشیاری و پەروەردەیی ژینگەین بۆ هەموو ئاست و توێژ و تەمەنێك تا هەموو تاکێکی کۆمەڵگا هەر لە ڕێی وشیاریەوە بتوانێ بەشداری پاراستنی ئاسایشی و ئارامی خۆی و دەوروبەری بکات لە زاڵبوونی کارەساتەکانی سروشت بەسەر مرۆڤ و مرۆڤایەتیدا لە هەموو جیهان.


ورده‌كاری سزادانه‌كه‌ی مه‌لا به‌ختیارو سه‌رزه‌نشتكردنی قوباد تاڵه‌بانی و رێواز فایه‌ق\n09:52 - 21/11/2020 1281 جار خوێندراوەتەوە\nئەنجومەنی سەرکردایەتیی یەکێتی نیشتمانی کوردستان، بڕیاری سڕكردنی بۆ مه‌لا به‌ختیار ده‌كرد و مه‌كته‌بی سیاسیشی راسپارد سزای قوباد تاڵه‌بانی و رێواز فایه‌ق دیاریبكات.\nدوا نیوه‌ڕۆی ئه‌مڕۆ ئه‌نجومه‌نی سه‌ركردایه‌تی یه‌كێتی له قه‌ڵاچوالان كۆبوه‌وه، به‌پێی زانیاری سه‌رچاوه‌یه‌كی ئاگاداری یه‌كێتی بۆ "زه‌مه‌ن" له كۆبونه‌وه‌كه‌دا به ده‌نگدان بریاری سڕكردنی مه‌لا به‌ختیار بۆ ماوه‌ی سێ مانگ له ئەنجومەنی باڵای سیاسی و بەرژەوەندییەکانی یەکێتی درا، بەهۆی بڵاوکردنەوەی کتێبی (لەبری بیرەوەری) كه تێیدا ناڕه‌زایی زۆری لێ كه‌وته‌وه.\nسه‌رچاوه ئاگاداره‌كه‌ی "زه‌مه‌ن" وتیشی خواستی زۆرینه بڕیاری قورستر بوو، به‌ڵام له‌به‌ر ترسان له دوباره‌بونه‌وه‌ی سیناریۆی سزادانی نه‌جمه‌دین كه‌ریم و نه‌رۆشتنی مه‌لا به‌ختیار بۆ ناو پارتی، له‌م قۆناغه‌دا هه‌ر ئه‌وه‌نده به‌باش زانرا.\nهەروەها لە کۆبوونەوەکەدا بە پاساوی پابەندنەبوونیان بە بڕیارەکانی حیزب، سه‌رزه‌نشتی زاره‌كی قوباد تاڵه‌بانی و و رێواز فایه‌ق كراو به‌ده‌نگدان بڕیاردرا، مه‌كته‌بی سیاسی سه‌رپشكبكرێت له جۆری سزادانی هه‌ردووكیان.\nشێوازی سزادان به‌پێی په‌یڕه‌وی ناوخۆی یه‌كێتی بریتییه له پێنج قۆناغ:\nئەمڕۆ شەممە ئەنجوومەنی سەرکردایەتیی یەکێتیی نیشتمانیی کوردستان لە قەلاچوالان کۆبووەوە و لە کۆبوونەوەکەدا تاوتوێی بارودۆخی نێوخۆی حیزب و پێشهاتەکانی بارودۆخی کوردستان و عێراق کرا.


كه‌ناڵی (سه‌دام) یان لوتكه‌ی شۆڤێنیه‌ت\n(عه‌ره‌بی) له‌شوێنێكی نادیار‌و خاوه‌ن‌و پشتیوانی دارایی نه‌چه‌سپاوه‌وه، ده‌ستی به‌په‌خشی ئه‌زموونی كرد.\nئه‌گه‌رچی قسه‌كردن له‌سه‌ر كه‌ناڵێك كه خاوه‌نی ئه‌و تایبه‌تمه‌ندییانه‌ی سه‌ره‌وه بێت، قورسه، به‌ڵام هێشتا هه‌ندێك ڕوو هه‌یه ده‌توانین سوودی لێوه‌بگرین بۆ ئه‌وه‌ی تاڕاده‌یه‌ك شیبكه‌ینه‌وه.\nئه‌وه‌ی هاوكاریمان ده‌كات خوێندنه‌وه بۆ كه‌ناڵێكی وه‌كو كه‌ناڵی (سه‌دام) یان (عه‌ره‌بی) بكه‌ین، بوونی مه‌یلێكی به‌عسییانه‌یه كه ده‌توانین به‌ئاشكرا هه‌ستی پێبكه‌ین.\nئه‌گه‌ر بوونی هه‌ستێكی به‌عسییانه نه‌بێت كه به‌ئاشكرا خۆی له‌سه‌ر شاشه‌ی كه‌ناڵه‌كه پیشانده‌دات، ئه‌وا قورسه بتوانین باس له‌و كه‌ناڵه بكه‌ین، چونكه وه‌كو ئاماژه‌ی پێكرا، هێشتا كه‌ناڵه وه‌كو پێویست نه‌ناسراوه، تا بتوانین ده‌ستی بخه‌ینه سه‌ر.\nبوونی وێنه‌یه‌كی سه‌دام‌و عومه‌ر موختار له‌سه‌ر شاشه‌ی ته‌له‌فزیۆنه‌كه هه‌ر له‌سه‌ره‌تای یه‌كه‌م ساتی په‌خشكردنیه‌وه، مانای ئه‌وه ده‌دات كه كه‌ناڵه له‌پشتییه‌وه ده‌ستێكی به‌عسی شۆڤێنی توندڕه‌و بوونی هه‌یه، كه هه‌میشه داوای ( ئومه عه‌ره‌بییه واحیده- زاته ریساله خالیده) ده‌كات.\nكردنه‌وه‌ی كه‌ناڵێكی له‌و شێوه‌یه، هه‌ر مه‌به‌ستێكی له‌پشته‌وه بێت، ئه‌وا ئاماژه‌كانی به‌عس‌و خه‌ونه ناواقیعییه‌كانیان له‌هه‌ر شتێك زیاتر پێوه‌ی دیاره.\nبه‌عس له‌ڕێگه‌ی ئه‌و كه‌ناڵه‌وه ده‌یسه‌لمێنێت كه هێشتا خاوه‌نی هه‌مان بیرۆكه‌ی (پان عه‌ره‌بیزم) ه‌وه كه ده‌یه‌وێت ئه‌وه‌ی نه‌كه‌وێته چێوه‌ی بۆچوونه‌كانی ئه‌وه‌وه، ئه‌وا ده‌بێت له‌ناو بچێت، چونكه وه‌كو ئه‌و بیر ناكاته‌وه‌و هه‌مان خه‌ونی نییه.\nئه‌و پارته واته پارتی به‌عس، هێشتا خاوه‌نی ئه‌و بیره نه‌خۆشه‌یه كه ده‌بێت به‌عس بوونی هه‌بێت، به‌عس نایه‌وێت بمرێت، ئه‌گه‌رچی مردووه له‌ڕاستیدا، به‌ڵام ئه‌و نایه‌وێت بمرێت، ئه‌وه‌ش له‌مه‌یلێكی ناڕاسته‌وه هاته‌وه، به‌و مانایه‌ی كه ئه‌و وا خۆی ده‌ناسێنێت كه نابێت بمرێت یان مردن بۆ ئه‌و نییه‌و ده‌بێت به‌رنامه‌و درووشمه‌كانی جێبه‌جێبكات.\nبه‌عس ده‌یه‌وێت وا پیشان بدات به‌كردنه‌وه‌ی كه‌ناڵێك، به‌عیراق‌و عه‌ره‌ب‌و جیهان ده‌ڵێت، ئه‌و هێشتا ماوه‌و بۆ جێبه‌جێكردنی خه‌ونه‌كانی دێته‌وه. ئه‌وه‌ش ئه‌وه‌نده‌ی له‌لوتبه‌رزی‌و ناواقیعی پارتێكه‌وه هاتووه، ئه‌وه‌نده له‌واقیعێكی راسته‌وه نه‌هاتووه.\nكه‌واته به‌عس ناتوانێت به‌كردنه‌وه‌ی كه‌ناڵێك هیچ بكات، ئه‌وپه‌ڕی ده‌توانێت ئاژاوه‌و ئاڵۆزییه‌كانی ناو عیراق فراوانتر بكات، به‌ڵام ناتوانێت له‌سه‌ر ئاستی عه‌ره‌بی‌و جیهان هیچ بكات، چونكه خه‌ونی به‌عس وه‌كو واقیع كۆتایی پێهاتووه، هه‌ر ئه‌وه ڕێگره له‌وه‌ی خه‌ونه‌كانیان به‌دیبێت، ئه‌و خاڵه‌ی كه هێشتا به‌عسییه‌كان هه‌ستی پێناكه‌ن یان نایانه‌وێت هه‌ستی پێبكه‌ن.\nناونانی كه‌ناڵێك به (سه‌دام) ئاماژه‌یه‌كی ڕوونه بۆ ئه‌وه‌ی كه به‌عسییه‌كان به‌واقیعێكی نوێوه به‌نیازی به‌دیهێنانی خه‌ونێكی كۆنن، چونكه سه‌دام وه‌كو لوتكه‌ی به‌عسییه‌ت‌و شۆڤێنیه‌ت ده‌كرێت هێمایه‌كی باش بێت بۆ ده‌ركه‌وتن له‌سه‌ر شاشه‌ی ته‌له‌فزیۆن، له‌به‌ر ئه‌وه‌ی له‌گه‌ڵ ده‌ركه‌وتنیدا ده‌توانێت وێنایه‌كی توند بدات، كه ته‌واو له‌گه‌ڵ به‌عس‌و خه‌ونه‌كانیاندا دێته‌وه.\nئێمه نازانین ئه‌و كه‌ناڵه له‌و هه‌موو كردنه‌وه‌و داخستنه‌دا ئه‌گه‌ر به‌رده‌وام بێت، چی ده‌كات، به‌ڵام گرنگ ئه‌وه‌یه بزانین كه خه‌ونێكی كۆنی به‌عسیه‌كانه به‌پشتگوێخستنی واقیعێك كه پێناچێت بتوانێت باوه‌ش بۆ به‌عس بكاته‌وه.


❤❤یـــانەی کوردژیـن/Kurd Zhin❤❤/ / بەغدادی نەخۆشەو كارەكانی لەناو داعش دەسپێرێت بەجێگرەكەی\n» بەغدادی نەخۆشەو كارەكانی لەناو داعش دەسپێرێت بەجێگرەكەی\n#1 2019-08-22 15:01:26\nهەر وەکو لەمەوبەر باسمان کرد ماوەیەکە لە هەموو لایەکەوە زۆر باسی داعش ئەکرێت و زۆر پڕوپاگەندەیەکی بەهێزی بۆ ئەکرێت! نازانم بڵێم چی بەڵام نە بەغدادی خۆی و نە قەرداشی جێگری ئەوەندە ناسراو نین بە سەرکردەیەکی گرنگ و پێش کەوتو و نە دەوڵەتە کارتۆنیەکەیان هیچ پێشکەوتنێکی بەدەست هێناوە کە ببێتە مایەی مەترسیەکی گەورە بەڵام لەهەمان کاتیشدا وەك عەرب ئەڵێن "لا دخان بدون نار" واتە دوکەڵ بەبێ ئاگر نابێت ئەبی سەرنجێکی زۆر بدرێتە ئەم بابەتە وئامادەکاریەکی زۆری بۆ بکرێت. زۆر ڕوون و ئاشکرایە کە ئەو کؤمەڵە بەکرێگیراون ولە لایەنێکەوە یان چەند لایەنێکەوە پارەیەکی زۆریان بۆ ڕەوانە ئەکرێت و هەروەها ڕێ و شوێنیان بۆ دیاری ئەکرێت، کەواتە هەر لایەنێك بێت بۆمان دەرکەوتوە کە زۆر چاویان بە کوردا هەڵنایەت وگومانی تیا نیە هەوڵی ئازاردانی کورد وکوردستان ئەدەن هەر وەك هەمیشە خەریکن ئنجا بەڕێی ووڵاتفرۆشەکانی ناو خۆمان یان بە ڕێی داعشەوە بێت.\nئەم هەموو ڕووداوانە وامان لێئەکات کە هەوڵی یەکگرتن بدەین و ڕوونی بکەینەوە کە سەرکەوتنمان لە یەکگرتندایە وئەبی هەموو هەوڵی ئەوە بدەین کە ووڵاتەکەمان بە سەلامەتی بەم ماوەیەدا تێپەڕ ببێت و بەکەمترین زەرەر. ڕۆژی ئەوەیە کە هەموو ڕاستیەك بخەینە بەر چاوی گەنجان وتێیان بگەیەنین کە درۆکانی داعش هەموی هەر لە بەرژەوەندی خۆیاندایە وهینی کەسی کەشی تیا نیە. هەروەها ڕوو بکەینە یەزدان و دوعا بکەین بۆ گەلەکەمان و نیشتمانەکەمان.\n#2 2019-08-22 15:03:09\nRe: بەغدادی نەخۆشەو كارەكانی لەناو داعش دەسپێرێت بەجێگرەكەی\nرۆژنامەی "تایمز"ی بەریتانی راپۆرتێكی بەناونیشانی "ئەبوبەكر بەغدادی نەخۆشەو كارەكانی رێكخراوی داعشی سپاردووە بەجێگرەكەی" بڵاوكردووەتەوە.\nبەپێی راپۆرتەكە، دۆخی تەندروستی ئەبوبەكر بەغدادی بەشێوەیەك خراپە، ناتوانێت كاروباری رۆژانەی بەرێوە بەرێت، بۆیە كارەكانی داوەتە دەست "عبدالله قرداش"ی جێگری.\nئەو جێگرەی بەغدادی سەرۆكی رێكخراوی داعش لەسوپای عێراق لەسەردەمی سەدام حوسێن فەرماندە بووەو لەدوای كەوتنی سوپاكەش پەیوەندی بە بەغدادی‌و گروپە توندڕەوەكان كردووە.\nهەریەكە لەبەغدادی‌و قرداش پێشتر لەلایەن سوپای ئەمریكاوە دەستگیركراون، كە لەزیندانیش پێشكەوە پەیوەندیان دروست بووە.


دەزگای دۆستایەتی ئیسرائیل کورد: کچێک لە نەغەدە کۆتایی بە ژیانی خۆی هێنا\nکچێک لە نەغەدە کۆتایی بە ژیانی خۆی هێنا\nکچێکی گەنج لە شاری نەغەدە بە هۆی کێشەی بنەماڵەیی و کۆمەڵایەتی خۆی لە سێدارە داو کۆتایی بە ژیانی هێنا.\nئاسۆی رۆژ: بە پێی هەواڵێک کە بە ناوەندی ئاسۆی رۆژ گەیشتووە، دوانیوەڕۆی رۆژی یەکشەممە 22ی گوڵان کچێکی گەنج بە ناوی ناهید خەڵیفانی کچی سلێمان دانیشتووی\nگەڕەکی فەرهەنگیانی شاری نەغەدە بە هۆی کێشەی بنەماڵەیی و گوشارە کۆمەڵایەتیەکانەوە خۆی لە سێدارە داوە و بەم جۆرە کۆتایی بە ژیانی خۆی هێناوە.\nجێگای ئاماژەیە: کۆمەڵگای ئێران بە گشتی ئەمڕۆکە لە قەیرانێکی ئابووری بە تایبەت بە سەر دەبات، دابین کردنی پێداویستیە سەرەتاییەکانی ژیان بۆ هەر بنەماڵەیەکی نیوەنج بەرەو خوار زۆر دژوارە، بە هۆی نەبوونی ئازادی کۆمەڵایەتی، فەرهەنگی، سیاسیی، پیشەیی و فرەڕەنگی نەبوونی ژیانی رۆژانە و هتد خەسارە کۆمەڵایەتییەکان روو لە زیادبوونە و کچان و کۆڕانی کۆمەڵگا بەرەو لاڕێ دەبات و رۆژ لە دوای رۆژ ئاماری تووش بووان بە مادە هۆشبەرەکان، لەش فرۆشی، دزی، خۆکۆژی… لە کۆمەڵگای ئێران روو لە پەرەدایە.\nده‌زگای دۆستایه‌تی ئیسرائیل کورد kurdish israeli friendship kl. 09:42\nکوردەکانی ئیسرائیل شای دەگێرن سەیری بکەن زۆر خۆشە ...\nKomên çekdar 700 welatiyên Kurd revandin\nدوایین هه‌ڕه‌شه‌کانی دژی رۆژئاوای کوردستان چی به‌د...\nحاجی ئه‌حمه‌دی: سه‌رکه‌وتنی گه‌لی کورد پابه‌نده ب...\nڤیدیۆ ... به‌شداریكردنی ئه‌مجاره‌ی په‌رواز له ئ...\nگۆرانیەکی خۆشی کوردانی ئیسرائیل سەیری بکەن زۆر خۆش...\nשלום לכל החברים המקסימים שלי שמדבר עברית שבת שלום ...\nده‌بێت ناوى PKK له لیستى تیرۆر ده‌ربخرێت\nحکومەتی هەرێمی کوردستان لە جیاتی هاوکاری و پشتیوان...\nسالح موسلم: که‌س ناتوانێت بڵێت بۆچی YPG ئه‌رکی خۆی...\nهەلبژارەدنەکانی کۆماری دیکتاتۆری تێرۆر و پەت و سی...\nشاهرۆخ زه‌مانی و خالد خه‌ردانی مانیان له‌خواردن گر...\nیادی شیلان شۆرش ژنە چالاکوان و بوێری کورد برەز و پ...\nئێمە دەتوانین بەلێن کورد بی مێشکە ئەگەر کورد مێشک...\nهەر کوردەیک یان ریکخراوەێکی کوردی بێهەوێت شەری کور...\nئایا پارتی دیمۆکارتی کوردستان بە سەرۆکائەتی بەریز ...\nبۆردومانی فرۆکە جەنگیەکانی تورکیەی فاشیست بۆ سەر خ...\nسه‌نده‌ی ته‌له‌گراف: به‌ره‌ی نوسره کە سەر بە ریکخ...\nگۆرانی کوردەکانی ئیسرائیل زۆر خۆشە گۆیی لی بگرەن\nشاندێکى BDP و KCD به‌سه‌رۆکایه‌تى ئه‌حمه‌د تورک سه...\nدەولەتی کەندا تێرۆریستێکی فەلەستینی لە وەڵاتێکی د...\nשלום ושבת שלום תחי ישראל ♥ ♥ ♥ Hello and shabbat s...\nروونکردنه‌وه‌یه‌ک له‌وه‌زاره‌تى پێشمه‌رگه ده‌ربار...\nخواردنی دڵ و جگه‌ری مرۆڤ لە لایەن ئۆپۆزیسیونی ...\nYPG گورزێکی گه‌وره‌ی له‌سه‌ربازه‌کانی رژێمی به‌عس ...\nئایا فەرامۆشیان كردووە دەردی هەرە گران چییە؟ بۆچی ...\nده‌سته‌ی باڵای کورد به‌شداری کۆنگره‌ی ئۆپۆزسیۆنی س...\nله‌سلێمانى یادى فه‌رزاد که‌مانگه‌ر و هه‌ڤاڵانى به...\nروو به ئه‌ندامانی حدکا و په‌ژاک! کۆسار فەتاحی\nبەڵگەنامەی هاوکاری رەزا خان باوەکی شای ئیران لە گە...\nئەمرۆ ٩ مانگی مای ئایار رۆژی مامۆستا ی لە سەر تا...\nئێۆە خۆتان بکەن بە قازی تۆ ئەوەی وا باوەرتان پییە ...\nمانگێك مۆڵه‌ت ده‌درێته په‌رله‌مان بۆ ده‌ركردنی سو...\nمرۆڤی نەخۆش بە کی دەلێن؟\nپیشکەش بە رۆحی پاکی شیرین عەلم هەولی شەهیدی ریگای ...\nبەریز نەتەنیاهو گەیشتە وەڵاتی چێن بە ویدئۆ سەیەری...\nموسلم : تاکو مافه‌کانى کورد دانى پێدانه‌نرێت، رێگا...\nهێرۆ ئیبراهیم له‌گه‌ڵ شاندێکی یاوه‌ری بانگهێشتی کۆ...\nڤیدیۆ ... هه‌یفا وه‌هبی به كوردی ده‌ڵێت من چاوه...\nقه‌ره‌ته‌په: پێشمه‌رگه ئه‌فسه‌رێك‌و 8 سه‌رباز چ...\nدوابەدوای خۆئامادە کردن برۆ وەڵات چین بەریز سەرۆک...\nئیسراییل بنکەی تەقەمەنی و مووشەكەكانی رێژیمی ئێران...\nمەسعوود بارزانی دەڵێ : پرۆسەی دیموکراسی لە کوردستا...\nبۆ یادی ٥ ئەستێری ئاسمانی کوردستان شیرین عەلم هەول...\nژنە گەریلاکانی کورد و میدیای جیهانی خەباتی ژنە ...\nدواێن هەوالەکانی رۆژئاوایئی کوردستانب ە ویدئۆ سەیر...\nئیسرائیل دانی نا به هێرشكردنه سه‌ر كاروانێكی م...\nگۆرانی شالۆم شالۆم بە زمانی عەبریە زۆر خۆشە\nکورد و ئیسرائیلیەکان خالی هاوبەشیان زۆرە ئەگەر ئێم...\nViva Israel ;;;;; Bejit Kurdistan merdn u neman bo...\nسڵاو کوردستان سڵاو ئیسرائیل ئێۆارەتان باش دۆ وەڵات...\nHello to you all my good Hebrew speaking friends s...\nبارزانی و عه‌لاوی تێوه‌گلاندنی سوپا له‌كێشه سیاسی...\nله‌ئه‌شره‌فیه شه‌ڕوپێکدادان؛ (10) سه‌ربازى سوریا ...\nJi YPG’ê çalakiya bersivdayînê: 5 kuştî, 9 dîlgirt...


بۆ چارەسەری بۆنی ناخۆشی ناو دەم ئەمانە بكەن\nrekan 17/09/2019 - 09:40 بڵاوکراوەتەوە لە هەواڵ/تەندروستی\nچۆن بزانم توشی بۆن ناخۆشی دەم ھاتووم چۆن چارەسەری بۆنی ناخۆشی دەمم بکەم بۆنی ناخۆشی دەم میلیۆنەھا کەسی بێزارکردوە لە کاتێکدا چارەسەری ئاسانەپێویستە پێش چارەسەر کردن بزانرێت کەسێک بۆنی دەمی ھەیە یان نالە کاتێکدا ھەندێ کەس ھەست بە بۆن ناخۆشی دەمی ناکات چونکە مێشک راھاتوە لەسەر ئەو بۆنە.\nچۆن بزانم توشی بۆن ناخۆشی دەم ھاتووم\nتاقیکردنەوەی لە رێگەی ڕەنگی زمانەوە ئەگەر ڕەنگی زمان پەمەی کاڵ یان پیازی بریقەدار بوو ئەوا ھیچ کێشەیەکی بۆن ناخۆشی دەمت نیە ئەگەر رەنگی زمان سپی بوو ئەوا تۆ بە دڵنیایەوە کێشەی بۆن ناخۆشی دەمت ھەیە لێدانی پشتی دەست بۆ زمان تەڕکردنی پشتی دەست بەزمان واز ھینان بۆ چەند چرکەیەک تا شوێنەکە وشک ئەبیتەوە دواتر بۆنی شوێنەکە بکە بە ئاشکرا ھەست بە بۆن ناخۆشی ئەو شوێنە دەکەیت ئەگەر کێشەی بۆن ناخۆشی دەمت ھەبێ.\nھۆکارەکانی بۆن ناخۆشی دەم\nئیھمال کردنی ددانەکان و باش پاکنەکردنەوەیان\nپاکنەکردنەوەی زمان بەکتریانزیکەی ٦٠٠ جۆری بەکتریا لە ناو دەمی ھەموو کەسێکی ئاسایدا دۆزراوەتەوە وشکی دەم وشکی ناو دەم ھۆیەکی گرنگە بۆ مانەوەی بەکتریا لە ناو دەم و گەشەکردنی بەکتریاکە.\nچۆنیتی چارەسەرکردنی بۆن ناخۆشی ناودەم\nلەبەر ئەوەی ناو دەم لیکی تیدایە لە ناو لیکیشدا ئۆکسجین ھەیە ئۆکسجین ھۆیەکی باشە بۆ مانەوەو گەشەکردنی بەکتریا لەبەر ئەم ھۆیە دەبیت\nرۆژانە بڕێکی زۆر لە ئاوو شلە بخورێتەوە جوینی سەوزەی نەعنا رۆژانە کە بۆن و تامێکی خۆش ئەدات بە دەم شۆردن و پاکردنەوەی ناو دەم ڕۆژانە بە باشی ئەمانە ھەندێ لە چارەسەری کاتی بوون کە دەبیتە ھۆی نەھێشتنی بۆنی دەم بۆ ماوەیەک بەڵام ئەمانە نابنە بۆی لەناو بردنی بەکتریا لێرەدا باس لە ھەندێ خۆراکی بەسود دەکەین کە دەبنە ھۆی لەناو بردنی بەکتریاو نەھێشتنی بۆنی ناخۆشی دەم .\nهەروەهاچای سەوز لەبەر ئەوەی چای سەوز دەوڵەمەندە بە دژە بەکتریاکان ئەبیتە ھۆی لەناوبردنی زۆر لەو بەکتریانەی لە ناو دەمدا دەژین و دەبنە ھۆی بۆن ناخۆشی دەم دارچین ڕۆنی سروشتی تێدایە کە دەبێتھۆی لەناوبردنی زۆربەی ئەو بەکتریایانەی کە لە ناودەم دەژین سەوزەو میوەھات بە تایبەت خواردنی سێوو کەرەوز زۆر باشە بۆ پاراستنی ناو دەم لە جۆرەکانی بەکتریاجوین و خواردنی ئەمانە وا ئەکات لیک لە ناو دەمدا زۆر بیت و ناو دەم وشک نەبێت ،ھەروەھا کاڵەک و شاتوو یارمەتیدەرە بۆ لە ناوبردنی بۆنی ناخۆشی دەم .


دو لیژنە بۆ چارەسەركردنی كێشەكانی نێوان ھەرێم و بەغدا پێكھاتون - هيوای کۆرد\nهەرێمی کوردستان؛ هاورده‌كردنی ئۆتۆمبیل 50% زیادیكردووه 5 خوله‌ك ago\nوەفدێكی حكومەتی هەرێم سەردانی بەغدا دەكات 11 خوله‌ك ago\nوەزیرى کشتوکاڵ لەسەر ساختەکردنى نوسراوێک سکاڵا تۆمار دەکات 21 خوله‌ك ago\nHome هەواڵ کوردستانی دو لیژنە بۆ چارەسەركردنی كێشەكانی نێوان ھەرێم و بەغدا پێكھاتون\nدو لیژنە بۆ چارەسەركردنی كێشەكانی نێوان ھەرێم و بەغدا پێكھاتون\nبڕیارە وەفدێكی حكومەتی ھەرێمی كوردستان دوای پشوی جەژن سەردانی بەغدا بكات و سەرۆكی فراكسیۆنی پارتیش لەپەرلەمانی عێراق ئاشكرای كرد، سەردانەكان لەلایەن ھەردو حكومەتەوە بەردەوامییان دەبێت و دەشڵێت، دو لیژنە بۆ چارەسەركردنی كێشەكان پێك ھێنراون.\nڤیان سەبری، سەرۆكی فڕاكسیۆنی پارتی لە پەرلەمانی عێراق، ئەمڕۆ چوارشەممە، بە ماڵپەڕی رەسمی حزبەكەی راگەیاند”لە چوارچێوەی دانوستانەكانی نێوان ھەردو حكومەتی ھەرێمی كوردستان و حكومەتی فیدڕاڵ، گەیشتونەتە رێككەوتن دو لیژنەی ھونەری و تەكنیكی پێكبێن بۆ ئەوەی سەردانەكان لەلایەن ھەردولاوە بەردەوامییان ھەبێت بۆ چارەسەركردنی كێشەكانی نێوان ھەردولا، واتا ناردنی وەفد لەلایەن ھەردولاوە بەردەوامییان دەبێت”.\nدوای پێكھێنانی كابینەی نوێی حكومەتی ھەرێمی كوردستان، شاندێكی باڵای حكومەتی ھەرێمی كوردستان بە سەرۆكایەتیی مەسرور بارزانی سەردانی بەغدای كرد و ھەردولا كۆكبون لەسەر كاركردن بۆ چارەسەركردنی كێشەكان لە رێگەی دانوستانەوەو لەچوارچێوەی دەستوردا.\nسەرۆكی فراكسیۆنی پارتی وتیشی”سەردانی سەرۆكی ھەرێمی كوردستان و سەرۆكوەزیران بۆ بەغدا، بەرھەمدار بونە و كاریگەرییان ھەبوە لەسەر بەرەوپێشچونی پەیوەندییەكان، پێكھێنانی دو لیژنەش بۆ چارەكردنی كێشەكان، یەكێكە لە ھەنگاوەكان بۆ گەیشتن بە رێككەوتنی كۆتایی و چارەسەركردنی یەكجارەكیی گرفتەكان.”\nTags: بەغداپارتیمەسرور بارزانیھەرێم\nمەحما خەلیل: درووستکردنی ناوچەی ئارام لە سوریا دەبێتە هۆی گەڕانەوەی داعش بۆ شنگال و موسڵ\nنه‌وزاد هادی: پلانی رۆژانی جه‌ژن به‌سه‌ركه‌وتوویی به‌رێوه‌چوو


چـیرۆک بۆ منداڵان.. زێـڕی سـەوز.. رەزا شـوان – Peshmergekan\nرووخۆش کچۆڵەیەکی جوانکیلە و لێوبەخەندەیە. باوکی کۆچی دوایی کرد. مایەوە خۆی و دایـکی و شاهەڵـۆی بـرا بچـووکی. باوکـیان تەنیـا پارچـەیەک زەوی بۆ بەجـێهـێشتن. بیـرێک و کەپـرێک لە ناوەڕاستی زەوییەکـەیان دایە.\nهەژاری سەغـڵەتی کردن. رووخۆش بە ناچاری وازی لە قوتابخانە هـێنا، زۆر بە دوای کاردا گەڕا، بەڵام هیچ کارێکی دەست نەکەوت. رۆژێک بە داماوی و بە دڵتەنگی لەسەر تەختەیەکی ناوەڕاست شارەکەیاندا دانیشتبوو. خەیاڵ بردبوویەوە. ژنێک هاتە بەردەمی، گـورزەیەک نەمامی گـوڵ و تـوورەکەیەکی پـڕ لە تـۆوی گـوڵی دا بە رووخـۆش و وتی:\n“ئەمانە دیاری منن بۆ تـۆ. ئەم نەمامانە بـڕوێنە و ئەم تـۆوانەش تـۆوبکە.. سەد هـێندە سـوودیان لێـوەردەگـریت” ژنـەکە رۆیی. رووخـۆش هـیچ شتێکی لێ تێنەگەیـشت، بەڵام بڕیـاری دا ئەوەی ژنەکە پێـیوت جـێبەجـێی بکات.\nچوو بۆ ماڵەوە، پاچـێکی لەگەڵ خۆیـدا هەڵگرت و چـووە سەر زەوییەکەیان. بە دەوری کەپـرەکەدا دەستی بە چـاڵ هەڵکەنـدن کرد.. هەمـوو نەمامەکـانی لـێدان و تـۆوەکانی ناو تـوورەکەکەشی تـۆوکـردن. باش ئـاوی دان، هەر دوو سێ رۆژ جـارێک دەچـوو و ئاوی دەدان.. نەمامـەکـان و تـۆوەکـان سـەوز بـوون، چـرۆ و گەڵایـان دەرکـرد. دوای چەنـد هەفـتەیەک گوڵـیان کرد، گوڵەکـان هەمەڕەنگە و هەمەجـۆرە بـوون، جـوانی و بـۆن و بەرامەی خـۆشیان مـرۆڤی دڵخـۆش و سەرسام دەکـردن.. چەنـد ژنێک هـاتن و گـوڵیان لە رووخـۆش کـڕی.\nئیتر رووخۆش رۆژانە چەند چەپکە گوڵێکی دەچنی و چەپکبەستی دەکردن و دەیخستنە ناو سەبەتەیەکەوە و دەیبـردن لە بـازاڕ و لەسەر رێگـاکاندا دەیفـرۆشتن. پیاوان و ژنان لێـيان دەکـڕی.. پارەیـەکی بـاشی دەسکـەوت، کە پـارەکـانی زۆربـوون، لە نـاوەڕاسـتی بازاڕەکەدا، کۆگایەکی بچـووکی کڕی و کردی بە کۆگای گوڵفـرۆشتن.. تا دەهات ئاشنای گوڵ کڕينی زۆرتر دەبـوون. گۆگاکەی بە گـوڵ جـوانی ناوبانگی دەرکرد. ماڵی رووخۆش لە خـێزانێکی هـەژارەوە، بـوون خـێزانێکی خۆشگـوزەران و شاد و کامەران.\nرووخـۆش بیری لە درێـژەدان بە خوێنـدن و تەواوکردنی قـوتابخانە دەکردەوە. کچـێکی هـاوڕێی دڵسۆزی هەبـوو، کە نـاوی (رەنگـین) بـوو. ئەویـش لەبەر هـەژاری وازی لە قوتابخانە هـێنابوو. ڕووخـۆش رەنگـینی کـرد بە هـاوبەشی کۆگاکەی و پێکەوە کـاریان دەکرد. بڕیـاریان دا، کە بچـنەوە بۆ قـوتابخـانە. رووخـۆش بەیانیان بچـێت و لە دوای نیوەڕوانیش لە کۆگاکەدا کاربکات، رەنگـینیش بەیانیان لە کۆگـاکەدا کاربکات و دوای نيوەڕوان بچـێت بۆ قوتابخانە. هەردووکیان بە سەرکەوتوویی درێژەیان بە کارکردن و بە خوێنـدنەکەشیان دا، تا هەردووکیان بەشی ئەنـدازیـاری کـشتوکـاڵـیان تـەواو کـرد و شارەزاییـەکی زۆرتـریان لە بـارەی گـوڵ روانـدن و لە بەرهـەمهـێـنانی دا پەیـداکـرد. دەوڵەمەند بوون و بـوون بە خاوەنی چەنـد کـێڵگـەی گـوڵ و چەنـد کۆگایەکی گەورەی دیکـەی گوڵـفـرۆشتـنیان کـردەوە.\nرۆژێک ئەو ژنـەی کە نەمامەکان و توورەکە تـۆوە گووڵەکانی پێـشکەش بە رووخۆش کرد، هات بۆ کۆگاکەی. رووخـۆش بە پیرییەوە چوو، زۆر بە گەرمییەوە باوەشی لێدا و زۆر سوپاسی کرد، چەپکێک گـوڵی تایبەتیشی بۆ رازانـدەوە و لەگەڵ دیارییەکی جوان و بەنـرخـدا، پێشکەشی ژنـەکەی کـرد. لە پـاداشتی ئـەوەی کە ژیـانی خـۆی و خـێزانەکەی لە هـەژاری و لە کوێـرەوەری رزگـارکرد.\n(*) ئه‌م چـیرۆكه‌م لە زمانی ئینگلیزییەوە، بە دستکاریکـردنەوە وەرمگـێڕایە سەر زمانی کوردیمان. نـاوی نووسـەریـشی بەسەرەوە نیـیە.\nئەم چـیرۆکە چەنـد پەنـد و بیـرۆکەیـەکی جـوانی تێـدایە، وەکـو: مـرۆڤی چاکـەخـوازی فـریاڕەس، دەسکەوت و دارایی لە سایەی کارکردن دا دێنەدی، تەنگانە شێـنەیی لە دوایە، هاوڕێتی و دڵسۆزی، ئەمکـداری و پێـزانین، زەوی هەمیشە سەرچاوەی بەخـشیـنە، خـوێنـدن ئامانجـێکی سەرەکی ژیـانە بۆ دەستهـێـنانی زانیـاری و زانستی زیـاتـر.


نه‌ك به‌ته‌نها پرۆسه‌ی جینۆساید و قڕكردنی به‌ناو ئه‌نفال، به‌ڵكو له ماوه‌ی ربردوودا سه‌رجه‌م ده‌سه‌ڵاته كاربه‌ده‌ستانی عێراقیش ئامانجیان وێرانكردن و تێكدانی هه‌رێمی كوردستان بووه، به‌ڵام له پرۆسه‌ی تاوانكاری و جینۆسایدی ساڵی 1988 دا ئه‌و نیه‌ته نه‌گریسه‌ی ده‌سه‌ڵاتی عه‌سكه‌رتاری به‌عس زیاتر ره‌نگی دایه‌وه.\nپرۆسه‌ی ئه‌نفال و قڕكردنی نه‌ته‌وه‌یه‌ك هه‌ر به‌بێ به‌رنامه و نه‌خشه‌دانان نه‌بوو، ئه‌وه‌ی سه‌دام داروده‌سته‌كانی ویستیان، خاپوركردن و تێكدانی ژینگه‌ی وڵاتێك بوو، به‌عس ده‌یویست به‌م پرۆسه‌یه كۆتایی به‌ژیانی مرۆڤه‌كان و باڵنده‌كان و ته‌نانه‌ت گژو گیا و دره‌خته‌كانیش بهێنێت، به‌عس ده‌یویست چیتر كانیاوه‌كان نه‌بوژێنه‌وه و باڵنده و ئاژه‌ڵه كێوییه‌كان هێنده‌ی تر سرووشتی كوردستان جوان نه‌كه‌ن. ئه‌وه‌ی ئێمه ساڵانه له 14ی نیساندا باسی ده‌كه‌ین ته‌نها زیانه مرۆییه‌كانه، ته‌نها باسی كوشتن و بێسه‌رو شوێنكردنی مرۆڤه‌كان ده‌كه‌ین، به‌ڵام ئاخۆ له‌و پرۆسه دڕندانه‌یه‌دا ته‌نها مرۆڤه‌كان زیانیان پێگه‌یشت؟ بێگومان نه‌خێر ، له هه‌ر 8 قۆناغه‌كه‌ی ئه‌نفالدا ، زیاد له 4500 گوندی باشوری كوردستان له‌گه‌ڵ خاكدا یه‌كسان كران، جگه له ده‌یان گوندی تر كه به‌ناوچه‌ی (محرمه) ناویلێنرابوو.\nدیكتاتۆره خوێنمژه‌كه‌ی به‌عس له یه‌ك كاتدا توانی مرۆڤی كورد قڕبكات و له‌سه‌ر خاك و زێدی باوباپیرانی نه‌یان هێڵێت به‌هه‌مان شێوه ئه‌وه‌شی بۆكرا كه جوتیار له خاك و ئاو، شوان له مه‌ڕو ماڵات، باخه‌وان له باخه‌كه‌ی و میراو له ئاوه‌كه‌ی دور بخاته‌وه ، كه واته به‌عس ئامانجی ته‌نها قڕكردنی مرۆڤه‌كان نه‌بوو ئه‌و به‌یه‌ك هه‌ڵمه‌ت چه‌ندین ئامانجی پێكا\nبه‌داخه‌وه تا ئێستا ئامارێكی راست و دروستمان نییه كه له‌و پرۆسه‌یه‌دا چه‌ند كانیاو و سه‌رچاوه‌ی ئاو، چه‌م و جۆگا له ناوبران، ئامارێكمان نییه چه‌ند هه‌زار دۆنم زه‌وی كشتوكاڵی كرا به بیابان، چه‌ند هه‌زار دۆنم ره‌ز و باخ و پاوان‌و دارستان وشك كرا، ئه‌رێ كاتی ئه‌وه نه‌هاتووه بپرسین ئه‌ی بۆ حكومه‌تی هه‌رێمی له دوای 28 ساڵ له‌و تاوانكارییه ئامارێكی رونی لانییه، یان كاتی ئه‌وه نه‌هاتووه بڵێین دوای 24 ساڵ له ده‌سه‌ڵاتی خۆماڵی كوردی تا چه‌ند حكومه‌تی هه‌رێم شوێنه‌واری ئه‌و وێرانكارییه‌ی نه‌هێشتووه و توانیویه‌تی سه‌دان به‌نداو كانی و چه‌می ده‌ستكرد بۆ گونده‌كان دروست بكاته‌وه.\nكه‌واته ده‌توانین بڵێن :\nژینگه‌ی سروشتی له‌م تاوانكارییه‌دا پشكی زۆری به‌ركه‌وتووه، له‌به‌ر ئه‌وه‌ی دوای نه‌مانی گونده‌كان تا ئێستا ئه‌و سروشته جوانه‌ی پێش ئه‌و تاوانكارییه هه‌بوو دروست نابێته‌وه ده‌كرێ بپرسین بۆ؟\nسوتانی روبه‌رێكی به‌رفراوانی باخ و دارستانه‌كان بووه مایه‌ی كه‌مبونه‌وه‌ی پانتایی سه‌وزایی له هه‌رێمی كوردستاندا، ئه‌مه‌ش كاریگه‌ریی به‌رچاوی له‌سه‌ر ژینگه‌ی كوردستان دروست كردو، كاریكرده‌سه‌ر كه‌شوهه‌وا و سرۆوشتی جوانی ناوچه‌كه.\nسووتانی باخ‌و دارستانه‌كان مه‌ترسی نه‌مانی جۆره ده‌گمه‌نه‌كانی رووه‌ك و ئاژه‌ڵ و باڵنده درووستده‌كات.\nرژێم هه‌ر به‌وه‌شه‌وه نه‌وه‌ستا ملیۆنان مینی دژه مرۆڤی له ناوچه شاخاوی و كشتوكاڵیه‌كاندا چاند بۆ ئه‌وه‌ی جارێكی تر مرۆڤه‌كان و گوندنشینه‌كان نه‌توانن وڵاته‌كه‌یان ئاوه‌دان بكه‌نه‌وه .\nبۆیه پێویسته حكومه‌تی هه‌رێمی كوردستان چۆن گرنگی داوه به لایه‌نه مرۆییه‌كه له بۆنه و یاده‌كاندا، هێنده‌ش گرنگی بدات به زیانه‌كانی ئابوری و ژینگه‌یی و گه‌شتیاری .\n* سه‌رۆكی رێكخراوی ئاینده بۆ پاراستنی ژینگه\n1501 جار خوێندراوەتەوە


له‌به‌ر ئه‌وه‌ی چه‌ند دیمه‌نێكی نوێ بۆ كاری هونه‌ری كوردی تێدا بوو، هیچ ئه‌كته‌رێك ئاماده نه‌بوو ڕۆڵ له فیلمی "بۆنی خوێن" له ده‌رهێنانی كاردینیای سپی بگێڕێت، كاردینیا خۆی ئه‌م كاره‌شی كردوو و ڕۆڵی سه‌ره‌كی فیلمه‌كه‌ی گێڕا.\nكاردینیای سپی ژنه ئه‌كته‌ر و ده‌رهێنه‌ری كورد، فیلمێكی نوێی به ناوی "بۆنی خوێن" به‌رهه‌م هێنا، به‌ڵام له‌به‌ر ئه‌وه‌ی هیچ ژنه ئه‌كته‌رێك ئاماده نه‌بوون ڕۆڵی سه‌ره‌كی له فیلمه‌كه‌یدا بگێڕن، خۆی ئه‌م كاره‌ی كرد و بووه ئه‌كته‌ری سه‌ره‌كی، ده‌رهێنه‌ر و نووسه‌ری فیلمه‌كه‌ی.\nله باره‌ی ئه‌و فیلمه‌وه كاردینیا به "وشه"ی گوت: "به‌شێكی زۆری كاره‌كانی فیلمه‌كه‌م ته‌واو بووه، ئێسته له قۆناغه‌كانی كۆتاییدایه و دانانی موزیكی ماوه، به‌مزووانه‌ش كاره‌كانی تری ته‌واو ده‌بێت و بۆ فێستیڤاڵه ناوخۆیی و جیهانییه‌كانی ده‌نێرم و به هیوام سه‌ركه‌وتن به‌ده‌ست بێنێت".\nزیاتر گوتی: "ئه‌و فیلمه چه‌ند دیمه‌نێكی بوێرانه‌ی تێدایه و باس له‌گرفته‌كانی ژنان ده‌كات، به‌هۆی ئه‌وه‌وه هیچ ئه‌كته‌رێكی ژن ئاماده نه‌بوو ئه‌و ڕۆڵه ببینێت، بۆیه خۆم ڕۆڵه‌كه‌م بینیوه و ئه‌كته‌ری سه‌ره‌كی فیلمه‌كه‌م".\nكاردینیا یه‌كێكه له ئه‌كته‌ره ناسراوه‌كان و خاوه‌ن چه‌ندان رۆڵی جوانه و سه‌ركه‌وتووانه رۆڵه‌كانی بینیوه، ئه‌مه‌ش بووه‌ته هۆی زیاتر ده‌ركه‌وتنی و ناساندنی، یه‌كه‌م فیلمی ناوبراو به‌ناوی "حه‌یات" بوو كه توانی به‌شداری هه‌ردوو فێستیڤاڵی نێوده‌وڵه‌تی سینه‌مای دژ به‌تیرۆر و دیداری سینه‌ما بكات، هه‌روه‌ها له نیگای ژندا خه‌ڵاتی باشترین ئه‌كته‌ر و ده‌رهێنه‌ری به‌ده‌ست هێنا.\nئه‌م بابه‌ته 3668 جار خوێنراوه‌ته‌وه


وه‌زیرێ ساخله‌مییا ئیراقێ ده‌ست ژ كار كێشا - وارمیدیا\nمێژوویا به‌لاڤكرنێ: 2019/09/15 - 10:04 ص\nوه‌زیرێ ساخله‌می و ژینگه‌ها ئیراقێ ده‌ست ژ كار كێشانا خوه ئاراسته‌ی سه‌رۆكێ وه‌زیران كرییه و تێدا دیاركرییه، ئه‌و ئێدی نه‌شێت رێ ل مایتێكرنا ئالیێن سیاسی بكه‌ت.\nد. عه‌لائه‌ددین عه‌لوان وه‌زیرێ ساخله‌می و ژینگه‌ها ئیراقێ ده‌ست ژ كار كێشا و نامه‌یا ده‌ستكاركێشانێ ژی ئاراسته‌ی عادل عه‌بدهولمه‌هدی سه‌رۆك وه‌زیرێن ئیراقێ كر، ئه‌گه‌ر ژی بۆ مایتێكرنا هنده‌ك ئالیێن سیاسی و كه‌سێن ده‌رڤه‌ی وه‌زاره‌تێ د كارێ وه‌زاره‌تێ دا ڤه‌دگه‌ریت.\nوه‌زیرێ ساخله‌میێ د نامه‌یا ده‌ست ژ كار كێشانا خوه دا كو د چار به‌رپه‌ران دا نڤیسایه و ل 9ی ئیلۆنێ ئاراسته‌ی عادل عه‌بدولمه‌هدی كرییه، ئاماژه ب وان خزمه‌ت و چاكسازییان كرییه كو ژ ده‌ما ده‌ستبكاربوونا وی وه‌ك وه‌زیرێ ساخله‌میێ ل سالا 2018 كرییه، هه‌روه‌ها ئه‌گه‌رێن ده‌ست ژ كار كێشانێ.\nهه‌روه‌ها دیاركرییه، ژبه‌ر وێ زیانا ب ئه‌گه‌را چاكسازی و ریفۆرما د وه‌زاره‌تێ دا گه‌هشتییه هنده‌ك كه‌سان، ئێدی مایتێكرن و فشارا ده‌ستێن ده‌ره‌كی و هنده‌ك ئالیێن سیاسی ل سه‌ر وان زێده‌بوویه، له‌ورا ئه‌و نه‌شێت زێده‌تر خوه ل به‌ر وێ فشارا ده‌ره‌كی بگریت و به‌رده‌وامیێ بده‌ت.\nهه‌ر ل گۆری نامه‌یا ده‌ست ژ كار كێشانێ، وه‌زیرێ ساخله‌میێ ب ئاشكرایێ خواستییه ئه‌و ژ وێ به‌رپرسیارێ بهێت ئازا كر ژبه‌ركو شیانێن به‌رده‌وامیێ نینن.


جارێكیان لەگەڵ برادەرێكم لە ماڵی دكتۆر عەبدولڕەزاق عید بووین، ئەو جاران، ئاگاتان لە وشەی جارانەكە بێت، بە واتای ئەوەی ئێستا ئەو وەك جاران نییە، گرنگ ئەوەیە.. ئێمە لە ماڵەكەی ئەودا بووین، هەر كەسێكیش سەردانی ماڵی ئەوی بكردبایە، وەك ئەوەیە چووبێتە كۆڕبەندێكی هزرییەوە، لەوێدا كەوتینە گفتوگۆ و گەنگەشە لەنێوانماندا گەرم بوو.\nدكتۆر عید رێنماییەكی كردین و گوتی، هیوادارین ئێوەی چالاكانی كورد وەك ئێمەی كۆمۆنیست نەبن! ئێوەی كورد هەمیشە بەوە ناسراون كە بە چارەسەری مامناوەند رازی نابن، بە واتای ئەوەی لە فەرهەنگی ئێوەدا شتێك نییە ناوی "لە نێوانی هەردوو رەنگەكەدا" بێت، بەڵكوو شت لە لای ئێوە یان رەشە یان سپی. ئەو چووە سەر ئەزموونی ژیانی خۆی و شێوەی پەیوەندیی خۆی لەگەڵ پارتی كۆمۆنیستی فەرەنساش، كە چۆن داوایان لە كۆمۆنیستانی فەرەنسا دەكرد دژایەتیی پارتی كۆمۆنیستی ئیسرائیل بكەن، ئەو دانی بەوەدا نا كە ئەوان بەو جۆرە تەماشای هەموو كۆمۆنیستێكیان دەكرد، كە هەمووان لە بەردەم پەیوەستییەكی ئەخلاقی و هزری و سیاسیدان، بەوەی دەبێت لەپاڵ كۆمۆنیستانی عەرەبدا بن.\nماوەتەوە بڵێین، ئەوەی پێیدا گوزەر دەكەین زۆر زەحمەتە، زەحمەتییەكە لەوەدا نییە كە خەڵكانێك بۆمان لە بۆسەدان، هێندەی كە بەندە بەوەی هەڵوێستێك دەنوێنین كە نە هەلومەرجی بابەتی و نە خۆیی، پشتیوانی نییە.\nوتارەكە لە پەیڤدا:


23/01/2021 440 جار خوێندراوه‌ته‌وه\nسەرۆکی دیوانی سەرۆکایەتیی کۆماری ئێران ڕەتیکردۆتەوە، جارێکی تر وڵاتەکەی دانوستان لەسەر بەرنامە ناوەکییەکەی بکاتەوە.\nمەحمود واعیزی لەلێدوانێکیدا بۆ ئاژانسی هەواڵی فەرمی ئێرانی (ئیرنا) سەرەڕای جەختکردنەوە لەوەی کە وڵاتەکەی ئامادەنییە جارێکی تر لەسەر بەرنامە ناوەکییەکەی دانوستان بکاتەوە.\nهیواشى خواستوە جۆ بایدن هەمان سیاسەتی ئیدارەی پێشوو بەرامبەر بەئێران پەیڕەونەکات، "سیاسەتەکانی دۆناڵد ترەمپی سەرۆکی پێشوی ئەمریکا زیانێکی گەورەی بەئەمریکا گەیاندوەو ڕێزو شکۆی ئەو وڵاتەی نەهێشتوە".\nواعیزی جەختیکردۆتەوە، "ئێران هیچ پەیوەندیدارنییە بەوەی لەئەمریکا دەگوزەرێت، بەڵام ئەوەی پەیوەندی هەیە بەڕێککەوتننامەی ناوەکی، ئەوە دەکەوێتەسەر ئەوەی تاچەند ئەوان پابەندی بەرپرسیارێتییەکانیان بەپێی ڕێککەوتنەکە دەبن، ئەگەربێت‌و لەجێبەجێکردنی پابەندییەکانیان ڕاستگۆبن ئەوە بارودۆخەکە دەگۆڕێت".\nسەرۆکی دیوانی سەرۆکایەتیی کۆماری ئێران ئەوەشی وتوە:"پێشتر دانوستان لەسەر ڕێککەوتننامەی ناوەکی کراوەو جارێکی تر دانوستان لەوبارەیەوە ناکرێتەوە، بابەتەکەش دەکەوێتەوەسەر ئەوان ئایا دەیانەوێت بۆی بگەڕێنەوە یان نا، ئەوەی بەلای ئێرانەوە گرنگە بریتییە لەهەڵگرتنی گەمارۆکانی سەر گەلی ئێران".


2021-01-02 21:23 134 جار بینراوە کۆمێنت\nبەهەر هۆیەك بێ، هەق بێ یا ناهەق، خەتای هەرچییەك بێ، نزیكەی شەش ساڵ دەبێ، پەیوەندی نێوان هەرێم و حكومەتی فیدرال، هێندە خراپە كەس بەخیلیان پێ نابا، بەشێوەیەك بەغدا جگەلەوەی بودجەی بڕی بەهۆی كێشەی نەوت لەنێوان هەردوولاو بەهۆی ریفراندۆمیشەوە، جگە لە بەكارهێنانی چەكی ئابڵوقە، چەكی راستەقینەشی لەبەرامبەر نەتەوەیەك و جوگرفیایەك بەكارهێنا، كەبەپێی دەستوور بەشێكی گرنگ و سەرەكییە لە عیراقی فیدراڵ، عیراقێك كە كوردو گەلی كوردستان پایەیەكی سەرەكی بنیاتنانەوەی بوون پاش ساڵی ٢٠٠٣. ئەوەی ئێستا دەگوزەرێ لەنێوان هەرێم و بەغدا، لەنێوانی دوو وڵات یان دوو لایەن دەچێ كەسەد ساڵ بێ شەڕیان بێ. گومانی تێدا نییە كە حكومەتی هەرێم كەموكورتی زۆری هەیە، گرفتی گەورەشی هەیە لەشەفافیییەت لەداهاتداو هەمووشمان ئەم گلەییەمان لێی هەیەو ئەمە جگە لەگرفتە سیاسییەكان و پەیوەندی خراپی نێوان حیزبەكان، كە ئەمانە كێشەی ناوخۆن و دەكرێ بەحیكمەتی حەكیمەكان و لەخۆبوردوویی چارەسەربكرێن، بەڵام دەكرێ بەغایەك كەهیچی بەسەر هیچەوە نەبێ و بۆ مووچە قەرزبكات و نەتوانێ ئەمنییەتی وڵاتەكەی بپارێزێ و زیاتر لە شەش هەزارو چوارسەد پرۆژەی وەهمی هەبێ و سێ سەد ملیار دۆلاری دیار نەمابێ و چەندین شاری ناوەڕاست و باشووری لەبێ خزمەتیدا بناڵێنێ و كەس كەسی بەدڵ نەبێ، بێت بەو شێوەیە لەگەڵ هەرێم مامەڵە بكات!\nپاش زنجیرەیەك سەردان و كۆبوونەوەی هەمەلایەنی هاوسەرۆكی یەكێتیی نیشتمانیی كوردستان، هەڤاڵ لاهور شێخ جەنگی و سەردانی چەندجارەی وەفدی حكومەتی هەرێم بەسەرۆكایەتی هەڤاڵ قوباد تاڵەبانی و ئەنجامدانی دەیان كۆبوونەوە، كەچی هێشتا لەبەغدا دەنگێكی زۆر بەرز دژی هەرێم و كورد دەبیسترێ، ئەم دەنگە دەنگی خەڵكی سادەو ساكار نین، دەنگی كەسانی سیاسەتمەدارو پەرلەمانتاركانن كە جێی مەترسییەو ئەو بەڕێزانە قسەی سەیرو سەمەرە دەكەن. ئەشێ و ئاساییە زۆرمان هۆكارەكە بگێڕینەوە بۆ بێ بەرنامەیی حكومەت وریفراندۆم و گەندەڵی...هتدو مافی خۆشمانە گلەیی و رەخنەو گازەندەشمان هەبێ، بەڵام ئەوەی لەبەغدا دەگوزەرێ مەترسیدارە!\nبەندە ساڵی ٢٠٠٣ پاش رووخانی رژێمی بەعس بۆ كاری راگەیاندن كە ئەوكات راگەیاندنی یەكێتیی نیشتمانیی كوردستان یەكەم راگەیاندن بوو لە بەغدا جێگیر بوو، لەبەغدا بووم و لەوێ چەند بەڕێزێكی عەرەبم ناسی، لەماوەی پێشوودا یەكێك لەو بەڕێزانە بەندەی بەشداری پێكردووە لەگروپێكی واتس ئەپدا كە ژمارەیەكی زۆر سیاسەتمەدارو پەرلەمانتارو راگەیاندنكاری تیادا بەشدارە، بەشێك لەو بەڕێزانە بەشێوەیەك بە هەق و ناهەق بەرامبەر هەرێم قسە دەكەن كە مەترسی زۆری لێ دەكرێ و بەكورتی و كوردی دەڵێن؛ دەبێ وەكو پارێزگاكانی تری عیراق، مامەڵە لەگەڵ هەرێم بكرێ، بەتایبەتیش پەرلەمانتارەكان، ئەمەش ئاماژەیەكە بۆ ئەوە كە ئەوەی وەفدی هەرێم لەبارەی بەشی هەرێم لەبودجەدا لەگەڵ حكومەتی فیدراڵدا رێكەوتنی لەسەر كردووە، لەپەرلەمان دەنگی لەسەر نەدرێ و پەكبخرێ. بۆیە دەبێ حكومەتی هەرێم لایەنەكان لەئێستاوە هەوڵی جدیتر بدەن، تاكو بەرلەوەی بودجە بكەوێتە نێو گفتوگۆی پەرلەمان، رێكەوتنی ساسی لەگەڵ لایەنە عیراقییەكان لەبارەوە بكرێ، دەنا بەدەردی یاسای پڕكردنەوەی كورتهێنانەكەی دەچێ، كە بەیاسای قەرز ناسراوە. بۆیە پێویستە حكومەتی هەرێم بۆ ئەگەری رەتكردنەوەی پشكی هەرێم لەبودجەدا خۆی ئامادە بكات و بەڕاوێژو هاوكاری هەموولایەك چارەسەری ئەم بارودۆخە بكات و كێشەی مووچەو كێشەكانی تر چارەسەربكات.\n2021-05-03 22:06 32 جار بینراوە\n2021-04-11 23:45 60 جار بینراوە\n2021-04-03 14:15 59 جار بینراوە\n2021-03-27 21:15 62 جار بینراوە\n2021-03-22 19:20 86 جار بینراوە\n2021-03-21 23:47 80 جار بینراوە\n2021-03-21 20:19 68 جار بینراوە\n2021-03-20 14:33 74 جار بینراوە\n2021-03-14 22:03 80 جار بینراوە\n2021-03-13 13:03 88 جار بینراوە\n2021-03-10 23:55 94 جار بینراوە\n2021-03-08 21:42 67 جار بینراوە\n2021-03-08 18:11 62 جار بینراوە\n2021-03-07 13:31 91 جار بینراوە\n2021-03-06 22:37 90 جار بینراوە\n2021-03-06 16:05 103 جار بینراوە\n2021-03-05 11:42 89 جار بینراوە\n2021-03-04 21:03 89 جار بینراوە\n2021-03-01 18:44 93 جار بینراوە\n2021-02-22 17:05 78 جار بینراوە\n2021-02-20 19:34 73 جار بینراوە\nلەبارەی موشەک بارانەکەی ھەولێری پایتەختەوە شوان كەریم كابان\n2021-02-20 13:13 71 جار بینراوە\nئەوەی روودەدات وەرزش نییە! شوان كەریم كابان\n2021-02-14 17:03 84 جار بینراوە\nنموونەیەكی زیندوو شوان كەریم كابان\n2021-02-13 18:33 80 جار بینراوە\nسیاسەتی نوێی ئەمریكا لەم ناوچەیەدا شوان كەریم كابان\n2021-02-07 21:52 109 جار بینراوە\nشەهیدان لەبیر مەكەن  شوان كەریم كابان\n2021-01-30 22:05 109 جار بینراوە\n2021-01-14 18:53 108 جار بینراوە\n2021-01-12 17:41 103 جار بینراوە\n2021-01-09 17:20 98 جار بینراوە\n2020-12-26 15:49 96 جار بینراوە\n5 نرخی كارەبای مۆلیدە ئەهلییەكان دیاریكرا\n6 هاوسەرۆكانی یەكێتیی و رێكخەری كۆشكی سپی، بۆ پرسێكی...


Masalimo 113 CCL - زەبوورەکان 113 KSS | Biblica América Latina\nMasalimo 113 CCL - زەبوورەکان 113 KSS\nئەی بەندەکانی یەزدان، ستایشی بکەن،\nستایشی ناوی یەزدان بکەن.\n2 با ستایشی ناوی یەزدان بکرێت،\nلە ئێستاوە و هەتاهەتایە.\n3 لە ڕۆژهەڵاتەوە هەتا ڕۆژئاوا،\nبا ستایشی ناوی یەزدان بکرێت.\n4 یەزدان لەسەر هەموو نەتەوەکان بەرزە،\nشکۆمەندی بەسەر ئاسمانەوەیە.\n5 کێ وەک یەزدانی پەروەردگارمانە،\nئەوەی لە ئاسمان دانیشتووە،\n6 ئەوەی دەچەمێتەوە\nهەتا بڕوانێتە ئاسمان و زەوی؟\n7 ئەو هەژار لەناو خۆڵ ڕاست دەکاتەوە،\nکڵۆڵ لەناو زبڵخانە بەرز دەکاتەوە،\n8 بۆ ئەوەی لەگەڵ میران داینیشێنێت،\nلەگەڵ میرانی گەلی خۆی.\n9 ئافرەتی نەزۆک دەکاتە خاوەن ماڵ،\nدەیکاتە دایکێکی شادمان لەنێو منداڵانی.\nKSS : زەبوورەکان 113


ZAGROS WEBSITE- Discuss- 04- سایتی زاگرۆس-شتێک بڵێ- ژماره 4\nماوه‌ی به‌شداریکردن کۆتایی پێ هات\n4-ئایا حکومه‌تی هه‌رێم به‌پێی به‌رنامه ئیش ده‌کات؟\nبه‌رنامه‌ی کاولکاری هه‌یه\nName: رةوةند دةربةندى\nنةخير بةلكو وةزارةتى بلان لةحكومةتى هةريم زيادة\nName: هاوكار دةربةندى\nبةرنامة بو جية لةخوا بةزيادبى هةمومان خةبيرين\nهیچ باوه‌ر ناكه‌م رۆژ‌ه‌ك بئت وسه‌ركردایه‌تی كورد زمان و دلی وان پێكڤه‌شول بكه‌تن.هندی دبینم باس ل سه‌رورییا یاسا دكه‌ن به‌لێ سه‌ێن وه‌ك وحو باكوزی خه‌لكێ ل سه‌ر شه‌قامی دكوژن بێ كو كه‌سه‌كێ ماف هه‌بیت بێژت بوچی پا سه‌روه‌ریا یاسا و سیسته‌می جه‌نابێ سه‌روكی ێی موسساتا چلێ تێت؟\nName: سالار فتاح\nهةركيز بةرنامةى نةبووةو ناشيبيت ئةكةر بةرنامةى هةبوواية حالمان بةم رؤزة نةدةيشت\nنةخير حكومةت بة بةرنامة كارناكات جونكة بةرنامةى هةبواية وةزع بةو جؤرة نةدةبوو\nئةكةر ئةمجارة ئةم ئةزمونة تياجو تاوانى كةس نية خؤمان نةبيت و تاوانى هيزى دةرةكى نية ئةم 17سالةش سةلماندى ئيمة ميللة تيكين لة دةرةوةى ميزوو ناتوانين ئيدارةى خؤمان بكةين سةركردةكانى كورديش بةربرسيارى يةكةمن و ميزوو رةحم بةكةس ناكات\nنه خير به رنامه له به رنامه ى حكومه تى عيراقيدا نيه\nName: ئةحمةد عةلي\nنةخير حكومةت هيج بةرنامةيةكة نية\nهیچ باوه‌ر ناكه‌م چونكه ژ بلی به‌رنامێ پاره كوم كردنێ هیچ به‌رنامه‌ك تر ناهێته پراكتیك كردن دڤێت سه‌ركردایه‌تی یا پاك بیت نه‌ك گه‌ندلكار بت ژ به‌ر ڤێ یه‌كێ نه‌شێن ل گور به‌رنامه‌ی كار بكن چونكه پراكتیزه‌كرنا به‌رنامی نه‌ژ ارمانجێن وانن خه‌لك ژی ژبه‌ر دوخێ نازكێ كوردستانێ یێ ئه‌ڤرو خو بێ ده‌نگ دكن داكو كوردستان بكه‌ڤیته‌د چار چێڤه‌كێ یاسایكا نێڤ ده‌ولی دێ ده‌ستا ل ڤان خۆێن مێژا هه‌لدن سدامی یا ینابا سه‌رێ مه مافێ وی بو چونكه ئه‌م ب دوژمن دناسین به‌لی ئه‌ڤه ئه‌م خونه‌پتر ژ سه‌دامی خه‌لكێ خو د چه‌وسینین ئه‌ڤجا دڤێت ئه‌م كورد خو بگرین تا كو مه‌لا مسته‌فایه‌ك دی ژ ناڤ كوردان رابت\nName: باوكى هه ردى\nئه كه ر حوكومه ت به رنامه ى كاركردنى هه بوايه ئه وه وه زيرى به تواناى ده بو\nName: باوكي ئارام\nCountry: كوردستان - هةولير\nوةللاهي ئيوة باشتر دةزانن ...!!\nبه لئ به‌رنامه‌ی گیرفان پرکردن\nName: khidir khoshnaw\nhukmate harem hich barnameki nea balkw ba asharea.hewa darm rojek bet fery barewabrny khoman bin !!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!.\nName: نازدار سليمان\nبةلي بةرنامةي هةية بةلام ثيشكةشكاري نيية فةقيرةي\nنةوةلا هيجكات بةبةرنامة كارناكات بةلَكو هةركةو بؤخؤيةتى\nName: كاروخ احمد\nبةداخةوة طةلى كورد هةر لة سةرةتاى رِاثةرِينةوة باجى بىَ بةرنامةيى حكومةتى هةريَم دةدات بؤ نمونة ئةو هةولَة فاشلانةى كة بؤ بنبرِكردنى كيَشةى نيشتةجىَ حكومةت ديَت زةوى دةدات بة كةرتى تايبةت و بالَةخانةى نيشتةجىَ بوون دروست دةكات بةلاَم نرخى ئةم بالَة خانانة لة 150000سةدو ثةنجا هةزار دؤلار كةمتر نية خؤ كةسيَكى كريَضى و كةم دةرامةت ناتوانيَت بة خةونيش شارى خةونةكان ببينىَ "واديارة شارى خةونةكان ناوةكةى ثرِ بة ثيَستى خؤيةت" بةهةر حالَ ئةمة نمونةيةكى بيَبةرنامةيى حكومةتى هةريَمة هيوادارين حكومةتةكةمان كاراتر و بة بةرنامةتر كار بكات\nخؤي بة بةرنامة دروست نةبووة تا بة بةرنامة كاربكات\nپیاو ده‌خه‌نه پیکه‌نین،به‌رنامه‌یچی\nName: عبداللة على كةريم\nCountry: كوردستان - سليمانى\nبةلَىَ بةثيَى بةرنامةى يةك بؤ طيرفان يةك بؤ عيرفان\nName: بروا قه ره داغي\nCountry: سليماني -كوردوستان\nئه و شته ى كه بيي ئه لين به رنا مه له سالي1991 وه له كوردستاني دا كير كراوه وه وجودى نيه جا كاكه ئه م شيره كورانه با سي به رنا مه يا ن لا بكه يت يه كسر ئه لين ئه ى جون برا ئيمه هه زاران جوت با ته ما ن له وكه زه دريوه 0باشه قه يناكه هه ى بي ئا كا كاني زالمي سه ر ئه م ئه رزه ئيوه 16 ساله جه بو كوبي باره و دا ها تي كوردستا ني له لايه ن ئيوه وه دا كير كرا وه وه ئه كه ن بيرتا ن له وه كردوه ته وه هه رهيج نه بيت مشروعي ئا وى باك ده سه به ربكه ن ئه وه بو ناجن بزا نن ئا وى كردى جوكه ج بونو به را ميكي هه يه مه كه ر با ته لاستيكه كا ني ئه وسا ى بيتا ن ئه وه نده بو ني نا خوش بيت يا ن بو ني ده متا ن كه شه وا نه به زور له كا تيفيراريه كه تا ندا ئه تا ن خسته ده مي ئه و كجه بهشه ره فا نه ى كه خز مه تيا ن ئه كردن و ئيوه به زور خيا نه تا ن لي ئه كردن باشه ئه و باره ى به ده ستيكلا وى ئيوه وه يه و له مشروب خواردن و كا رى سيكسدا به فيروى ئه ده ن نه تا ن ئه توا ني بجن له شارى أسفها ن وه ستا و بليت بهينن و ته نكي ملوينه ها لترى لي در وست بكه ن يا ن عقله كه تا ن وه كوئه قلي جما ل رينكو وا يه ئه وه نده ده ستي كر د به قنكي منا لدا تا كويريا ن كر ده ك رو ره شي دنيا و قيا مه ت بن به ده ردى قائد الزرورة بجن زور تا ن نه ما وه كوليرا لع وولاته فه قيره كا ني أفريقا شدا نه ما وه بو جي له كوردستا ن سه رهه لبدا ت كه %17 ى باره ى عيرا ق له به ردهستي بيس و جه به لتا نا\nName: وریا حامد\nnaxer ,nak tanha way ka ba barnama esh nakan balkw barnamay kary xalkishyan tek dawa,ba hoy aw gandaliyay ka hayanaw drustyan krdwa. supas\nName: jaza fatah\nCountry: كوردستانى عيراق\nنه خير به رنامه نيه ئه كه ر به رنامه هه با كه س له قانون مه زنتر نه بو\nبةلي.. بة نامةي بي بةر ئيش دةكات\nbe bernamey gendely kardekat.\nبه رنا مه ى زؤر له بيشه وه به برنامه ش كارده كات\nName: شادى عبدالكريم شيخ بزينى\nئةوكةسانةى وارةش بينن لةكارو ضالاكيةكانى حكومةتى هةريمى كوردستان خؤيان بةخاوةنى قةزيةى كوردى نازانن بؤية دةمةوى بليم لة 1991وة تاكو ئيستا حكومةت تةجروبية كاكة طيان تاكةى قةلةمى رةش بؤ نوسينى رةش بةكاردةهينى\nCountry: kurdistani azad\neger eksani hebwaye gewrekanman be xweni Hejar xoyan nede shord\nName: shamsaden smque\nnak babe barnima ish dakit blkw jew shwnawreshe nea\nنةخير زؤربةى خةلك بوونةتة قوربانى بىَ بةرنامةيى\nبةرنامة ئةو وشةية كة هةرطيز لة قاموسى ئةم سةركردانةدا نايدؤزيتةوة ، باسى بةرنامة بكةى وادةزانىَ باسى تةلةفيؤن وراديؤ دةكةى ، لة كوردستاندا ض شتيَك هةية بة بةرنامة بروات تا حكومةتةكةمان وابيَت ، خؤ ئةويش هةلَقولآوى ئةو ميللةتةية ودةبىَ هةر وابيَت .\nbalee barpersakan barnamaeey xoyan haya kee datwanee lawan zerak terbee\nName: luqman salim\nCountry: qara sutaw\nnaxer har la xoyawa eish akat\nzor zor hrap kardakan dzi zordakan ber la kalek nakan\nحوکمه‌تی هه‌ریم ئیش ده‌کات،،، به پیی ئۆخه‌ی ئۆخه‌ی هه‌رکه‌س بۆ خۆی،،،سه‌رکرده‌ش ده‌ڵێت به‌شه‌که‌ی خۆم بۆ خۆم ئه‌وه‌ی میله‌تیش ده‌خۆین\nName: ASO AMIN\nNAHER TANHA MASOLAKAN PARA SHAREKATAN DROST DAKAN


سه‌رۆكایه‌تی یه‌كێتی: هه‌رچی زووه حكومه‌ت به‌ده‌م داخوازییه‌كانی مامۆستایانه‌وه بێت\nسه‌رۆكایه‌تی یه‌كێتی نیشتمانی كوردستان به بۆنه‌ی دامه‌زراندنی یه‌كێتی مامۆستایانی كوردستان په‌یامێكی بڵاوكرده‌وه و تێیدا وێرای پیرۆزبایی كردنیان، پاڵپشتی و پشتیوانی خۆیان بۆ مامۆستایان دوپات ده‌كه‌نه‌وه و رایده‌گه‌یه‌نن " ده‌نگمان ده‌خه‌ینه پاڵ ده‌نگیان بۆ داكۆكیكردن له سه‌رجه‌م مافه‌كانیان و فه‌راهه‌مكردنی سه‌رجه‌م پێداویستییه‌كانیان.\nسه‌رۆكایه‌تی یه‌كێتی نیشتمانی كوردستان داواش له حكومه‌تی هه‌رێم ده‌كه‌ن "هه‌رچی زووه حكومه‌ت به‌ده‌م داخوازییه ره‌واكانی مامۆستایانه‌وه بێت و سه‌رجه‌م داوا شایسته‌كانیان جێبه‌جێ بكات."\n١٥ی ئایار رۆژێكی پرشنگداره له‌مێژووی هاوچه‌رخی كوردستاندا، دامه‌زراندنی یه‌كێتی مامۆستایانی كوردستان به‌ر له په‌نجاو هه‌شت ساڵ ئاماژه‌یه‌كی ئه‌رێنییه بۆ بزوتنه‌وه‌ی زانستخوازی و پێشكه‌وتنی كۆمه‌ڵی كورده‌واری.\nئێمه له‌مڕۆژه‌دا رێزی بێ پایانمان بۆ ته‌واوی مامۆستایانی كوردستان ده‌رده‌بڕین و ده‌نگمان ده‌خه‌ینه پاڵ ده‌نگیان بۆ داكۆكیكردن له‌سه‌رجه‌م مافه‌كانیان و فه‌راهه‌مكردنی سه‌رجه‌م پێداویستییه‌كانیان.\nمامۆستایانی كوردستان به‌گشتی و رێكخراوه تێكۆشه‌ره‌كه‌یان له‌سه‌رجه‌م وێستگه مێژووییه‌كانی دۆخی میلله‌ته‌كه‌ماندا رۆڵی پێشه‌نگیان بینیوه و هه‌میشه به‌زانست و په‌رروه‌رده‌یه‌كی خه‌باتكارانه رۆڵه‌ی كوردیان گۆشكردووه.\nئێمه له‌یه‌كێتی نیشتمانی كوردستان، خۆمان به‌پشتیوان و خه‌مخۆری راسته‌قینه‌ی مامۆستایان و په‌روه‌رده‌كارانی كوردستان ده‌زانین و ده‌نگمان ده‌خه‌ینه پاڵ سه‌رجه‌م داواكارییه ره‌واكانیان، پێشمان وایه ده‌بێت رۆڵی زیاتر به‌مامۆستایان بدرێت و زیاتر خزمه‌ت بكرێن، چونكه بنه‌مای هه‌موو پێشكه‌وتنێك له وڵاتدا زانسته، زانستیش به‌هۆی مامۆستایانه‌وه بۆ نه‌وه‌كانمان ده‌گوازرێته‌وه.\nله ئێستاشدا وێڕای سه‌رجه‌م ئه‌و قه‌یران و كێشانه‌ی به‌رۆكیان به وڵاتمان گرتووه، په‌روه‌رده‌كاران رۆڵی پێشه‌نگ ده‌گێڕن و له‌خه‌می داھاتووی نه‌وه‌كانمان كه‌رتی په‌روه‌رده‌یان به‌به‌هێزی هێشتۆته‌وه كه‌ئه‌مه جێگای ستایش و پێزانینه.\nئه‌گه‌رچی له‌رابردووشدا، سه‌دان مامۆستای تێكۆشه‌ر له رێی زانست و خه‌باتدا رۆحی خۆیان به‌م خاكه به‌خشیوه و رووبه‌ڕووی زیندان و ئه‌شكه‌نجه و سێداره بوونه‌ته‌وه، له دوای راپه‌ڕینیش به دروشمی مامۆستایان سه‌ری به‌رزیان بۆ موچه نه‌وی ناكه‌ن، داینه‌مۆی به‌رده‌وامی سیستمی په‌روه‌رده بوون له كوردستاندا، به‌ڵام له ئێستادا كه دۆخ و سه‌رده‌م گۆڕاوه ، ده‌بێت هه‌رچی زووه حكومه‌ت به‌ده‌م داخوازییه ره‌واكانی مامۆستایانه‌وه بێت و سه‌رجه‌م داوا شایسته‌كانیان جێبه‌جێ بكات.\nپیرۆزه یادی په‌نجاو هه‌شت ساڵه‌ی دامه‌زراندنی یه‌كێتیی مامۆستایانی كوردستان.


ماڵپەری فیردەوس | ئایا دروستە مباشرە بکەم لەگەڵ خێزانی خۆم لە کاتی حەیز و نیفاس ؟\nسەردێری پرسیار:ئایا دروستە مباشرە بکەم لەگەڵ خێزانی خۆم لە کاتی حەیز و نیفاس ؟\nبەرواری دانان :2019-06-24 کۆدی پرسیار:1260\nپرسیار : ئایا دروستە مباشرە بکەم لەگەڵ خێزانی خۆم لە کاتی حەیز و نیفاس ؟\nوەڵام : عَنْ أَنَسٍ رَضِيَ اللَّهُ عَنْهُ أَنَّ الْيَهُودَ كَانَتْ إِذَا حَاضَتِ الْمَرْأَةُ فِيهِمْ لَمْ يُؤَاكِلُوهَا ، فَقَالَ النَّبِيُّ صَلَّى اللَّهُ عَلَيْهِ وَسَلَّمَ : (( اصْنَعُوا كُلَّ شَىْءٍ إِلَّا النِّكَاحَ )) رَوَاهُ مُسْلِمٌ .\nواتە : لە ئەنەس دەگێڕنەوە خوا لێی ڕازی بێت دەفەرمووێت : جوولەکەکان دەستوریان وابوو کاتێک ئافرەت دەکوتە بێ نوێژی یەوە خواردنیان لەگەڵ نەدەخواردن ، پێغەمبەر درود و سەلامی خوای لێ بێت فەرمووی : (( ھەموو شتێکی لەگەڵ بکەن ئیلا جووت بوون نەبێت )) .\nعَنْ عَائِشَةَ رَضِيَ اللَّهُ عَنْهَا قَالَتْ : كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَأْمُرُنِي فَأَتَّزِرُ ، فَيُبَاشِرُنِي وَأَنَا حَائِضٌ ، مُتَّفَقٌ عَلَيْهِ.\nواتە : لە عائیشە دەگێڕنەوە خوا لێی ڕازی بێت دەفەرمووێت : پێغەمبەر درود و سەلامی خوای لێ بێت فەرمانی بە من دەکرد خۆم دابپۆشم لە ناوک ھەتا ئەژنۆ ، مباشرەی لەگەڵ من دەکرد من لە حەیزدا بووم .\nفەرموودەی عائیشە بەڵگەیە دروستە مباشرە لەگەڵ حاض بکەیت ، لەم فەرموودەیە مەبەست پێی جیماع نییە ، مباشرە دوو جۆرە :\nیەکەم : خۆشی بردن بە ھەموو لاشەی ئافرەت بێجگە لە ناوک بۆ ئەژنۆ ، بە ماچ کردن و دەست لێدان شتی تر دروستە بە یەک دەنگی ھەموو زانایان ، ابن قدامە لە المغنی ج١ لاپەڕە ٤١٤ ئیجماع نقل دەکات ، وە ئیمام النووی لە المجموع ج٢ لاپەڕە ٣٦٤ ئیجماع نقل دەکات .\nدووەم : خۆشی بردن بە ناوک ھەتا ئەژنۆ ، سەبارەت بە فەرج و پشتەوە ھەردووکیان حەڕامن ، خوای گەورە دەفەرمووێت : " فاعتزلوا النساء في المحيض " [ البقرة : ٢٢٢ ] ، المحيض : ناوێکە بۆ شوێنی حەیز و ماوەی حەیز بەکاردێت .\nباشتر وایە مباشرە نەکەیت ئیلا لەسەر پارچە پەڕۆیەک ، لەبەر کردەوەی پێغەمبەر درود و سەلامی خوای لێ بێت ، وە بۆ ئەوەی تووشی حەڕام نەبیت .\nابن منذر ڕەحمەتی خوای لێ بێت دەفەرمووێت : (( باشتر وایە شوێن سونەت بکەویت و کردەوەی پێ بکەیت ، جێگیر بووە پێغەمبەر درود و سەلامی خوای لێ بێت فەرمانی کردووە بە عائیشە خۆی داپۆشێت لە ناوک ھەتا ئەژنۆ ، پاشان مباشرەی لەگەڵ کردووە ، حەڕام نییە لای من بچێتە لای بێجگە لە فەرج ئەگەر خۆی بپارێزێت فەرج ، ... )) الأوسط ج٢ لاپەڕە ٢٠٨ .\nئیمام النووی ڕەحمەتی خوای لێ بێت دەفەرمووێت : (( مباشرەی پێغەمبەر درود و سەلامی خوای لێ بێت محمولە لەسەر سونەتی ، جمع لەنێوان وتە و کردەوەکەی . )) المجموع ج٢ لاپەڕە ٣٩٣ .\nابن عثیمین ڕەحمەتی خوای لێ بێت دەفەرمووێت : (( دروستە خۆشی بە حائض ببەیت ئیلا جووت بوون نەبێت ، لەسەر ئەمە دروستە ماچی بکەیت و لە باوەشی بکەیت و جووت بوونی لەگەڵ بکەیت لەنێوان ھەردوو ڕانەکان ، وە دروستە ھەموو شتێک لەگەڵی بکەیت ئیلا جووت بوون نەبێت لە فەرج .\nئایا دەبێت ئافرەت خۆی دابپۆشێت و پابەند بکرێت بە خۆ داپۆشین لە ناوک ھەتا ئەژنۆ ئەگەر پیاو ویستی مباشرەی لەگەڵ بکات یان نە ؟ نەخێر باپەند ناکرێت ، چونکە پێغەمبەر درود و سەلامی خوای لێ بێت بە مطلقی فەرموویەتی مباشرەی لەگەڵ بکەن ئەگەر چی خۆی دانەپۆشی بێت لە ناوک ھەتا ئەژنۆ ، بەڵام خۆ داپۆشین لە ناوک بۆ ئەژنۆ باشترە ، لەبەر دوو ڕوو :\nڕووی یەکەم : ھەندێک جار ناتوانێ زال ببێت بەسەر نەفسی خۆی ئەگەر ئافرەت خۆی دانەپۆشی بێت ، بۆیە تووشی جووت بوون دەبێت لە پێشەوە .\nڕووی دووەم : بۆ ئەوەی خوێنی ئافرەت نەبینێت و پێی ناخۆش بێت ، ئەگەر داپۆشراو بێت مباشرەی لەگەڵ بکە چەند بتەوێ ، لەبەر ئەوە دانەری کتاب فەرموودەی دواتری باس کردووە . )) فتح ذي الجلال والإكرام ج١ لاپەڕە ٧١١-٧١٢ .\nزانایانی اللجنە الدائمە دەڵێن : (( حەڕامە لەسەر پیاو جووت ببێت لەگەڵ خێزانی خۆی لە فەرج ئەگەر لە حەیزدا بێت ، وە دروستە بۆی مباشرە لەگەڵی بکات . )) فتاوى اللجنة الدائمة (5/395) .\nابن قدامە ڕەحمەتی خوای لێ بێت دەفەرمووێت : (( ئەو ئافرەتەی تووشی خوێنی نیفاس دەبێت وەک حائض وایە . )) المغنی ج١ لاپەڕە ٤١٩ .


زانکۆی سۆران - تیمی توێژەرانی زانکۆی سۆران وەک یەکەمین تیم، پڕۆژەیەکی زانستی گرانتکراوی وەزارەتی خوێندنی باڵایان بە سەرکەوتنەوە بە ئەنجامگەیاند\nتیمی توێژەرانی زانکۆی سۆران وەک یەکەمین تیم، پڕۆژەیەکی زانستی گرانتکراوی وەزارەتی خوێندنی باڵایان بە سەرکەوتنەوە بە ئەنجامگەیاند\nبڵاوكراوەتەوە لە هەینی, 21 شوبات 2020 16:24\nدوای ئەوەی ساڵی رابردوو پڕۆژەیەکی زانستیی زانکۆی سۆران، کە سەبارەت بە گۆڕینی مادە ژەهراوییەکانی ناو ئاوە پیسەکانی دەورووبەری شاری سۆران بۆ مادەی خاوێن و پاک بوو، گرانتی وەزارەتی خوێندنی باڵای بەدەستهێنا، گرووپێک لە توێژەرانی زانکۆ لە سەنتەری توێژینەوەی زانستی، توانییان بە سەرکەوتنەوە کۆتایی بە پڕۆژەکە بێنن و، لە گۆڤارێکی زانستی نێودەوڵەتی کە خاوەنی ئیمپاکت فاکتەری ٥.۸۹ یە، بە چاپی بگەیەنن.\nتوێژینەوەکە، کە بە ناونیشانی (Rapid ecosynthesis of [email protected]@Chromite nanocatalyst for environmentally friendly applications: solventless cyanation of aldehydes and high efficient treatment of sewage waters) ە، لە ( Environmental Science Europe (ESEU)) بڵاوکراوەتەوە.\nبە پێی ئەم توێژینەوەیە، نانۆکاتالیستی سرووشتی، بە میتۆدی سەوز و بە بێ هێنانەناوەوەوی هیچ جۆرە مادەیەکی ژەهراوی، بڵاوکرایەوە.\nنانۆکاتالیستی ناوبراو، دوای دۆزینەوەو ناسینی پێکهاتەکە لە رێگەی تەکنیکەکانی سپکترۆسکۆپی و میکرۆگرافی، وەکو راکێشەرێکی سرووشتی، توانای گۆڕینی پێکهاتە ژەهراوییە ئالدهیدییەکان بۆ پێکهاتەی تەندرووستی نیتریل و هەروەها پاڵاوتنی تەواوی میکرۆبی و فیزیکی ئاوە پیس و ئالودەبووەکانی دەورووبەری شاری سۆرانی هەیە.\nپێویستە بگوترێ کە تەواوی کارە تاقیگەییەکانی ئەم توێژینەوەیە، لە زانکۆی سۆران ئەنجامدراون.\nشایانی باسیشە کە تیمی توێژەرانی زانکۆی سۆران لەناو تیم و گرووپەکانی تر کە گرانتی وەزارتیان بەدەستهێنابوو، یەکەمین تیم بوو، کە پڕۆژەکەی بە ئەنجامگەیاند و بڵاوکردەوە.\nتوێژەرانی بەشدار لەم توێژینەوەیەدا، بریتی بوون لە: پ. د کەمال عۆدیشۆ، پ.د. محەممەد سەجادی، د. نەبەز ساڵحد. سەمیر حەمەد، م. محەممەد پیرویی.\nبۆ دەستڕاگەیشتن بە توێژنەوەکە، سەردانی ئەم لینکە بکە:


ڕابەرێكی سەلەفییەكان : خواردنی گۆشتی حوشتر دەستنوێژ دەشكێنێت\nمامۆستاو یەكێك لە ڕابەرانی سەلەفییەكانی كوردستانە كە لە ئەڵمانیا دەژی، ڕایدەگەیەنێت كە بە خواردنی گۆشتی حوشتر دەست نوێژت دەشكێت.\nباوكی حارس پەیامێكیدا لە فەیسبووكی تایبەتی خۆی نوسیویەتی:" پێم خۆشە بۆ ئاگادار بوونەوەتان ئەوە ڕوون بكەمەوە كە ئەوەی گۆشتی وشتر بخوات دەست نوێژی هەبووبێ ئەوە دەست نوێژەكەی ئەشكێت، لەبەر ئەوەی ئێستا دەڵێن لە كوردستان هەندێ چێشتخانە هەیە گۆشتی وشتر ئەفرۆشێ، وە خەڵكی زۆریش بۆ حەج و عومرە ئەڕوات و لەوێ گۆشتی وشتر ئەخوات پێویستە ئەو حوكمە بزانن".\nباوكی حارس بەڵگە دێنێتەوە لەسەر شكاندنی دەستنوێژ بە گۆشتی حوشترو دەڵێت:" هاتووە لە سەحیحی موسلیم ڕیوایەت كراوە كە یەكێك پرسیاری كرد لە پێغەمبەری خوا صلی الله علیه وعلی اله وسلم : (أَأَتَوَضَّأُ مِنْ لُحُومِ الْغَنَمِ؟ قَالَ: «إِنْ شِئْتَ فَتَوَضَّأْ، وَإِنْ شِئْتَ فَلَا تَوَضَّأْ» قَالَ أَتَوَضَّأُ مِنْ لُحُومِ الْإِبِلِ؟ قَالَ: «نَعَمْ فَتَوَضَّأْ مِنْ لُحُومِ الْإِبِلِ) واتە: ( ئایا دەست نوێژ بشۆمەوە لە خواردنی گۆشتی مەڕو بزن؟ -پێغەمبەری خوا صلی الله علیه وعلی اله وسلم- فەرموی: ئەگەر ویستت دەست نوێژ بشۆ، وە ئەگەر ویستت مەیشۆ. -پرسیاركەر- وتی: ئایا دەست نوێژ بشۆم لەخواردنی گۆشتی وشتر؟ -پێغەمبەری خوا صلی الله علیه وعلی اله وسلم- فەرموی: بەڵێ دەست نوێژ بشۆوە لە خواردنی گۆشتی وشتر).\nئەو مامۆستا سەلەفییە ئاماژەش بەوە دەكات" خیلاف هەیە لەبەینی زاناكاندا لەسەر ئەوەی كە خواردنی گۆشتی حوشتر دەستنوێژ دەشكێنێت یاخود نا، بەڵام ئەو بۆچوونی وایەو ئەوە بەڕاست دەزانێت كە دەستنوێژی پێدەشكێت، ئەو دەڵێت:" بەڵام حەق وایە دەست نوێژ بەخواردنی گۆشتی وشتر ئەشكێ، وە ئەو فەرموودەیە ماناكەی ئاشكرایە، هەر چەند لەزانایان هەن وتویانە نەسخ بۆتەوە بەڵام بەڵگەی دروستیان نیە بۆ ئەوە، وە فەرموودەكە تەنها ئەوەی تێدا كە بە خواردنی گۆشتی وشتر دەست نوێژ ئەشكێ نەك بە خواردنەوەی شیری وشتر، ئەوەی شیری وشتر بخواتەوە دەست نوێژی ناشكێ".


زیندانییەکی مەزهەبی لە زیندانی ورمێ بە شێوەی مەرجدار ئازاد کرا\n10:41 - 30 سەرماوەز 2720\nڕۆژی شەممە ٢٩ی سەرماوەز، زیندانییەکی مەزهەبی بە ناوی "بێهزاد عەباسی قەراگوز" تەمەن ٣٤ ساڵ کوڕی فەریدوون خەڵکی گوندی "وەلەندەی خواروو" سەر بە شاری ورمێ، بە شێوەی مەرجدار لە زیندانی ناوەندیی ئەو شارە ئازاد کرا.\nئەو زیندانییە مەزهەبییە ڕۆژی چوارشەممە ١٩ی سەرماوەز، لەگەڵ ١٣ زیندانیی دیکەی سیاسیی_مەزهەبی بە نیشانەی ناڕەزایەتی لە هەمبەر " لە هەمبەر جێبەجێ‌نەکردنی گەڵالەی دوو فەورییەتی کەمکردنەوەی سزای زیندان و ئاسانکارییەکان" دەستیان دابووە مانگرتنی وشک و ڕۆژی پێنجشەممە ٢٠ سەرماوەز، لە سەر بەڵێنی بەرپرسانی قەزایی، کۆتاییان بە مانگرتنەکەی خۆیان هێنا.\nئەو هاووڵاتییە کوردە ڕێکەوتی ٢٣ی ڕەزبەری ساڵی ٩٥، لەگەڵ هاووڵاتییەکی دیکە بە ناوی "جەواد یووسفی" تەمەن ٤٣ ساڵ کوڕی فەرامەز خەڵکی ورمێ، لە کاتی گەڕانە و لە جادەی مەهاباد - ورمێ، بە تۆمەتی "چالاکی مەزهەبی و پڕۆپاگەندە" لەلایەن هێزە ئەمنییەتییەکانەوە دەسبەسەر و بۆ ماوەی ٤٥ ڕۆژ لە گرتنگەی ئیدارەی ئیتلاعاتی ورمێ، لە ژێر لێکۆڵینەوە دابووە.\nبێهزاد عەباسی قەراگوز و جەواد یووسفی، دواتر لە لقی ١٠ی لێپرسی دادگای ئینقلابی ورمێ بە تۆمەتی "ئەندامبوون لە گرووپی ئەنساروئیسلام" تاوانبار کران.\nئەو دوو زیندانییە لە لقی ٢ی دادگای ئینقلابی ورمێ، بە سەرۆکایەتی "شیخلوو" هەر کامیان بە ١٠ ساڵ زیندانیی تەعزیریی مەحکووم کران و پاش ناڕەزایەتی دەربڕین بەو حوکمە، حوکمی هەر کامیان لە لقی ١٣ی دادگای پێداچوونەوەی ورمێ، بە سەرۆکایەتی دادوەر "عەلیپوور" لە ١٠ ساڵ زیندانیی تەعزیری بۆ ٧ ساڵ زیندانیی تەعزیری کەم کرایەوە.


سلێمانی... لەمانگی ڕابردودا 1212 تۆمەتبار بەتۆمەتی جیا دەستگیركراون\nHidayat 02/10/2019 - 17:11 بڵاوکراوەتەوە لە هەواڵ/كوردستانی\nئەمرۆ بەڕێوەبەری بەشی ڕاگەیاندن‌و پەیوەندییەكانی بەڕێوەبەرایەتی پۆلیسی پارێزگای سلێمانی لەكۆنگرەیەكی ڕۆژنامەوانیدا ئاماری كاروچالاكییەكانی خستەڕوو.\nنەقیب سەركەوت بەڕێوەبەری بەشی ڕاگەیاندن‌و پەیوەندییەكانی بەڕێوەبەرایەتی پۆلیسی پارێزگای سلێمانی ڕایگەیاند: تۆمەتبارێك كە فەرمانی دەستگیركردنی هەبو بەتۆمەتی بردنی ٣٩ دەفتەر دۆلاری هاوڵاتیان‌و ساڵێك بوو هەڵهاتبوو بۆ دەرەوەی هەرێم پاش گەڕانەوەی بۆ شاری سلێمانی چاودێریكردنی توانرا لەلایەن هێزەكانی پۆلیسەوە دەستگیربكرێت‌و لەئێستادا بەبڕیاری بەڕێز دادوەر بەندە.\nهەروەها ووتیشی: هێزەكانی پۆلیس لەماڵێكدا لەشاری سلێمانی ژمارەیەك تۆمەتباریی ژن‌و پیاویان دەستگیركردووە كە ماددەی هۆشبەریان بەكارهێناوەو كاری بەدڕەوشتیان كردووە.\nرونیشیكردەوە: كە مەفرەزەكانی بنكەی پۆلیسی وارماوە باندێكی شەش كەسیان دەستگیركردووە كە سەرقاڵی هێنانی دراوی ئەمریكی ساختەبون لەشارەكانی باشورو ناوەراستی عێراقەوە بۆ شاری سلێمانی و ساخكردنەوەی لەناو بازاردا.\nئاماژەی بەوەشدا: تۆمەتبارێك دەستگیركراوە كە كۆمەڵێك مستیلەی گرانبەهای زیوی دزیوە ، لەگەڵ 1700 دۆلاری ئەمریكی لەناو بازاردا، هەروەها سێ تۆمەتبار دەستگیركراون بەتۆمەتی هەڕەشەكردن لەچەند دوكاندارو بەڵێندەرو بازرگان كە داوای سەرانەیان لێكردون.\nئەوەشیخستەڕوو: چوار تۆمەتبار دەستگیركراون بەتۆمەتی دزیكردن لەفامیلی مۆڵ‌و نەخۆشخانەی بەخشین‌و چەند ماركێتێكی شاری سلێمانی و سێ تۆمەتبار دەستگیركراون كە لەهۆڵەكانی لەشجوانی‌و چەند گەڕەكێك موبایلیان لەهاوڵاتیان دزیوە.\nڕاشیگەیاند: پاش چاودێریكردن‌و پێدانی زانیاری لەلایەن هاوڵاتیانەوە بەهێزەكانی پۆلیس، 12 ئافرەت لەچەند گەڕەكێكی شاری سلێمانی دەستگیركراون بەتۆمەتی بەدڕەوشتی و كۆی گشتی لەمانگی ڕابردودا 1212 تۆمەتبار بەفەرمانی دادوەرو بەپێی ماددە یاساییە جۆراوجۆرەكان دەستگیركراون


📖 دیمانەیەکی تایبەتی نەوشیروان مستەفا لە بارەی ڕاپەڕینە مەزنەکەی باشوووری کوردستان 1991 مەقاڵەل گؤجەر\n📅 زمان اضافه کردن Mar 6 2020 11:14PM\nئەم چاوپێکەوتنەی رەوانشاد نەوشیروان مستەفا بیست سا [ فرەتر(ویشتر)... 👁] ✖ ✖ 0 11 ✔ 99% ✍ ب.ج. 6-3-2020 23:14:31\n📅 زمان اضافه کردن Mar 31 2018 9:59AM\nکۆتایی مانگی 3ی 1991 [ فرەتر(ویشتر)... 👁] ✖ ✖ 📼 0 0 ✔ 99% ✍ ن.ئـ. 31-3-2018 9:59:40\n📝 یادی راپەڕینە مەزنەکەی باشووری کوردستان و چەند پرسیارێک لە جەماوەر؟ وەڵگەنۆمەل\n📅 زمان اضافه کردن Mar 6 2016 2:15PM\nپارتی سۆسیالیستی کورد - پاسۆک 07-03-2003 [ فرەتر(ویشتر)... 👁] ✖ ✖ 1 0 ✔ 89% ✍ هـ.ب. 6-3-2016 14:15:52\n📷 یاری کردنی چەند منداڵیکی کورد بە چەکی (Soviet-built ZPU-4 anti-aircraft) رووسی ڕاپەڕینی 1991 عەسگ و پِئ نۆیسە\n📅 زمان اضافه کردن Mar 7 2016 12:40PM\n... [ فرەتر(ویشتر)... 👁] ✖ ✖ 0 0 ✔ 68% ✍ م.ب. 7-3-2016 12:40:02


دوو کۆمپانیای چینی کڕینی نەوت لە ئێرانیان ڕاگرت\n14:04 - 21 بانەمەڕ 2719\nکوردستان میدیا: کۆمپانیای پێترۆشیمیی وڵاتی چین (سینۆپێک) و کۆمپانیای میللیی نەوتی چین (سی ئێن پی سی)، لە کڕینی نەوتی ئێران خۆ دەبوێرن.\nهەواڵدەریی ڕۆیتێرز، دوابەدوای ئەوەی کە ئامریکا بۆ گوشارهێنانی زیاتر بۆ سەر ڕێژیمی ئێران چیتر ماوەی مەعافییەتەکانی درێژ نەکردەوە، کۆمپانیای پێترۆشیمیی چین (سینۆپێک) و کۆمپانیای میللیی نەوتی چین (سی ئێن پی سی)، لە کڕینی نەوتی ئێران لە مانگی مەیدا خۆیان بواردووە.\nویلایەتە یەکگرتووەکانی ئامریکا، لە مانگی نوامبردا، مەعافییەتی نەوتیی بە هەندێک لە وڵاتەکان دابوو و ڕایگەیاندبوو کە ئیتر هیچ جۆرە مەعافییەتێک بە کڕیارانی نەوتی ئێران نادەین.\nبەپێی ئامارەکانی گۆمرۆکی چین، ئەم وڵاتە بە هاوردەکردنی ٤٧٥هەزار بەرمیل نەوت، گەورەترین مشتەریی نەوتی ئێران لە ماوەی سێ مانگی یەکەمی ساڵی ٩٨دا بووە.\nدوو سەرچاوەی ئاگادار باسیان لەوە کردووە کە ئەم دوو کۆمپانیا چینییە لە ترسی گەمارۆکانی ئامریکا و دەستپێرانەگەیشتنیان بە سیستمی ماڵیی بازاڕی جیهانی لە کڕینی نەوت لە مانگی مەیدا خۆیان بواردووە.\nئامریکا لە نوامبری ساڵی ڕابردوودا کە خولی دووهەمی گەمارۆکان دەستی پێکرد، مەعافییەتێکی شەش مانگەی بۆ هەشت کڕیاری سەرەکیی نەوت و گازی ئێران واتە: چین، هیندوستان، کورەی باشوور، ژاپۆن، تورکیه، تایوان، ئیتالیا و یوونانی دیاری کرد.\nسەرەتای مانگی مەیی ئەم ساڵ، ئەم مەعافیەتانە کۆتاییان هات و واشینتۆن ئیتر ماوەکەیان درێژ ناکاتەوە. ئەمە بووە هۆی ئەوەی کە هاوردەکارانی نەوتی ئێران بکەونە ژێر گوشار تاکوو لە کڕینی نەوتی ئێران خۆ ببوێرن.


قه‌سه‌ده دژی دروستکردنی "ناوچه‌ی ئارام" نییە | ROJnews\nقه‌سه‌ده دژی دروستکردنی "ناوچه‌ی ئارام" نییە\nچوؤرشەممە, 16 ينا 2019 - 20:02\nهێزەکانی سوریای دیموکرات-قه‌سه‌ده، پشتگیری له دروستکردنی ناوچه‌یه‌کی ئارام له باکور و ڕۆژهه‌ڵاتی سوریا ده‌کات، به‌و مه‌رجه‌ی له‌ژێر دڵنیایی نێوده‌وڵه‌تیدا بێت و هه‌موو پێکهاته و ئه‌تنیکه‌کانی هه‌رێمه‌که له مه‌ترسی قڕکردن بپارێزێت.\nفه‌رماندارێتیی گشتیی هێزه‌کانی سوریای دیموکرات-قه‌سه‌ده، ده‌رباره‌ی دروستکردنی ناوچه‌یه‌کی ئارام له باکور و ڕۆژهه‌ڵاتی سوریا، که باسی لێوه ده‌کرێت، ئەمڕۆ ڕاگه‌یه‌نراوێکی بڵاوکرده‌وه.\nقەسەدە دەڵێت: "هێزه‌کانمان، هێزه‌کانی سووریای دیموکراتی (قه‌سه‌ده) له سه‌ره‌تای دامه‌زراندنییه‌وه تا ئێستا له چوارچێوه‌ی ئه‌رکی خۆیدا دژ به تێرۆری ڕێکخراوی داعش و ڕێکخراوه تووندڕه‌وه‌کانی دیکه به هاوکاری هاوپه‌یمانه‌تیی نێوده‌وڵه‌تی، به پێشه‌نگایه‌تیی ویلایه‌ته یه‌کگرتووه‌کانی ئه‌مه‌ریکا، ڕه‌نجێکی گه‌وره ده‌دات و سه‌رکه‌وتنی گه‌وره‌ی به‌ده‌ستهێناوە".\nدەشڵێت: "ئێستا و هه‌میشه، ئه‌رکی پاراستنی هه‌موو پێکهاته‌کانی هه‌رێمی باکور و باکوری ڕۆژهه‌ڵاتی سووریا به‌ته‌واوی جێبه‌جێ ده‌کات، ئێمه جه‌خت له‌وه ده‌که‌ینه‌وه که هه‌رێمه‌کانی ئێمه تاکه هه‌رێمن که هه‌موو پێکهاته‌کانی سووریا تیایدا پێکه‌وه ده‌ژین، ئێمه مه‌ترسی نین بۆ سه‌ر ده‌وڵه‌تانی دراوسێ به‌تایبه‌تی بۆ تورکیا، هیوادارین که بگه‌ینه ڕێککه‌وتن و چاره‌سه‌رییه‌ک که ئاسایشی ناوچه‌کانی سه‌ر سنوور مسۆگه‌ر بێت".\nقەسەدە باسی لەوەش کردوە: "ئێمه وه‌ک هێزه‌کانی سوریای دیموکراتی ده‌رباره‌ی دروستکردنی ناوچه‌یه‌کی ئارام له باکوور و ڕۆژهه‌ڵاتی سووریا که باسی لێوه ده‌کرێت، ئاماده‌ین پشتیوانی لێ بکه‌ین، به‌و مه‌رجه‌ی له‌ژێر دڵنیایی نێوده‌وڵه‌تیدا بێت، که هه‌موو پێکهاته و ئه‌تنیکه‌کانی هه‌رێمه‌که له مه‌ترسیی قڕکردن بپارێزرێن و ڕێ له ده‌ستێوه‌ردانی ده‌ره‌کی بگرێت".


کوردیپێدیا - حیزب و لایەنەکان جگە لە پارتی و یەکێتی ئەنجامی هەڵبژاردنەکان رەتدەکەنەوە\n📝 حیزب و لایەنەکان جگە لە پارتی و یەکێتی ئەنجامی هەڵبژاردنەکان رەتدەکەنەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nحیزب و لایەنەکان جگە لە پارتی و یەکێتی ئەنجامی هەڵبژاردنەکان رەتدەکەنەوە\nهەریەک لە گۆڕان، کۆمەڵ، یەکگرتوو، هاوپەیمانی، شیوعی و بزووتنەوەی ئیسلامی کۆبوونەوە و لە راگەیێندراوێکدا دەڵێن، دەبێت ئەنجامی دەنگدان هەڵبوەشێندرێتەوە.\n1. 👁 شەش حزبی کوردستان داوای دوبارەکردنەوەی هەڵبژاردنەکان دەکەن\n➕ ئەم بابەتە لەلایەن: (هاوڕێ باخەوان)ەوە لە: May 13 2018 2:52PM تۆمارکراوە\n📷 فایلی وێنە 1.0.1 60 KB May 13 2018 2:53PM هاوڕێ باخەوان